UEFA: Gradovi domaćini EP do aprila da odluče hoće li biti navijača na stadionima - SPORTSKI ŽURNAL\nUefa je odlučna da se EURO održi u 12 prvobitno planiranih gradova - rekao je Čeferin\nEvropska fudbalska unija (Uefa) i dalje je odlučna da se ovogodišnje Evropsko prvenstvo održi u 12 zemalja, a danas je gradovima domaćinima dala rok do aprila da odluče da li će navijači moći da prisustvuju utakmicama.\nDanašnji operativni sastanak, koji je vodio predsednik Uefa Aleksander Čeferin, sa predstavnicima 12 gradova domaćina održan je onlajn.\n"Uefa je odlučna da se EURO održi u 12 prvobitno planiranih gradova", rekao je Čeferin.\nOn je naveo da je optimista da će se situacija sa korona virusom menjati kako se turnir bude približvao i dodao da je zato važno gradovima domaćinima dati što više vremena da mogu da formulišu tačnu sliku o tome šta se može očekivati u junu ili julu.\n- Navijači su veliki deo onoga što fudbal čini posebnim, a to važi za EURO kao i za bilo koju utakmicu. Moramo sebi dati maksimalan prostor da omogućimo njihov povratak na stadione - rekao je Čeferin.\nGradovi domaćini Evropskog prvenstva, koje će se održati od 11. juna do 11. jula, su Amsterdam, Baku, Bilbao, Bukurešt, Budimpešta, Kopenhagen, Dablin, Glazgov, London, Minhen, Rim i Sankt Peterburg.\nBubalo · 28 januar, 2021 00:51\nĆoravi · 28 januar, 2021 07:24\nKrezavi · 28 januar, 2021 07:24\nBaba Vange · 28 januar, 2021 10:56


Poreska uprava Republike Srpske za osam mjeseci prikupila više od 1,818 milijardi KM: Naplata javnih prihoda veća za 214,7 miliona KM – Poreska Uprava Republike Srpske\nKada je u pitanju samo avgust ove godine, naplata je iznosila 225,7 miliona KM, što je za 18,2 miliona maraka ili devet odsto više nego u avgustu prošle godine. Rast naplate u avgustu zabilježili su doprinosi i ostali javni prihodi od 12, odnosno 19 odsto u odnosu na avgust prošle godine. Međutim, direktni porezi su u avgustu ove godine naplaćeni u iznosu od 33,2 miliona KM, što je za 5,2 miliona KM ili 13 odsto manje nego u avgustu prošle godine. Manja naplata u avgustu bilježi se kod poreza na dohodak, i to za 1,7 miliona KM, prije svega zbog toga što je Vlada RS povećala neoporezivi dio plate sa 500 na 700 KM i na taj način se odrekla dijela prihoda u korist radnika. Pored toga, manja naplata u avgustu je zabilježena i kod poreza na dobit, za nešto više od tri miliona KM. Razlog manje naplate ove vrste poreza je zbog toga što je, sa ciljem pomoći privredi u prevazilaženju krize izazvane pandemijom korona virusa, poreskim obveznicima data mogućnost da obaveze za porez na dobit koje dospjevaju 31. marta, mogu platiti do 30. juna ili do kraja godine u ratama. Što se tiče naplate poreza na nepokretnosti u avgustu, i on bilježi smanjenje, i to za 19 odsto, prije svega jer su pojedine skupštine opština i gradova u Republici Srpskoj, među kojima je i Banjaluka, donijele odluke o nižim stopama poreza na nepokretnosti za ovu godinu.\nPosmatrano od početka godine, naplata direktnih poreza je u periodu januar-avgust ove godine iznosila 337,8 miliona maraka, što je za 36,8 miliona maraka ili 12 odsto više nego u istom periodu prošle godine. Najveći rast naplate ostvaren je kod poreza na dobit, koji je naplaćen u iznosu od 169,4 miliona maraka, što je za 20,6 miliona KM ili 14 odsto više nego u istom periodu prethodne godine. Značajan rast naplate bilježi se i kod poreza na dohodak, koji je naplaćen u iznosu od 138,6 miliona KM, što je za 10,3 miliona KM ili osam procenata više. Veća naplata ostvarena je i kod poreza na nepokretnosti i to za oko 5,5 miliona KM ili 44 odsto više nego u prvih osam mjeseci 2020. godine.\nNaplata doprinosa je u periodu januar-avgust ove godine iznosila 1,167 milijardi maraka i veća je za 111,6 miliona KM ili 11 odsto nego u istom periodu prošle godine, odnosno za skoro 133 miliona maraka ili 13 odsto više nego u istom periodu 2019. godine. Za Fond PIO naplaćeno je 664,5 miliona KM ili 10 odsto više, za Fond zdravstvenog osiguranja naplaćeno je 421,5 miliona KM ili 11 odsto više, a i naplata doprinosa za Fond dječje zaštite i za Zavod za zapošljavanje je takođe veća za po 11 procenata.\nKod ostalih javnih prihoda naplata je u prvih osam mjeseci ove godine iznosila 313,4 miliona KM, što je za 66,2 miliona KM ili 27 odsto više. U tom segmentu javnih prihoda, takse i naknade su naplaćene u iznosu od 189,6 miliona maraka ili 18 odsto više, dok je po osnovu naknada za priređivanje igara na sreću naplaćeno ukupno 41,6 miliona maraka ili 50 procenata više u odnosu na prvih osam mjeseci prethodne godine. Takođe, povećana je i naplata prihoda po osnovu koncesionih naknada i kazni za 68, odnosno 46 procenata, dok je naplata ostalih prihoda povećana za 14 odsto.\nNa pozitivne pokazatelje u naplati javnih prihoda uticalo je više faktora, među kojima su svakako mjere koje je donosila Vlada RS sa ciljem prevazilaženja posljedica pandemije. Pored toga, za stabilnu naplatu svakako treba zahvaliti i odgovornom odnosu većine poreskih obveznika prema svojim poreskim obavezama, te redovnim aktivnostima Poreske uprave RS na kontroli i naplati javnih prihoda. Važan faktor stabilne naplate je i konstantno uvođenje novih elektronskih usluga od strane Poreske uprave RS, odnosno automatizacija procesa naplate javnih prihoda te ohrabrujući oporavak domaće privrede nakon krize izazvane pandemijom korona virusa.\n28. aprila 2022.Nikola Salapura


Sastanak Vladimir Putina i Dmitrija Medvedeva u . Moskvi (Foto: Reuters/Sputnik/Alexey Nikolsky)\nPremijer Rusije Dmitrij Medvedev podneo je ostavku u ime svoje vlade, neposredno pošto je predsednik Vladimir Putin najavio niz ustavnih amandmana s ciljem da pruži veća ovlašćenja parlamentu nauštrb predsednika države.\nPutin je predlog izneo tokom svog godišnjeg obraćanja Federalnoj skupštini u Moskvi - u govoru sličnom onom o stanju nacije, koji svake godine imaju i američki predsednici. Tokom govora, Putin je, kako izgleda, izneo predloge koji će mu omogućiti da sačuva svoj uticaj u zemlji i kada mu 2024. godine istekne tekući - prema ustavu pooslednji - predsednički mandat.\nPutin je kasnije nominovao direktora Poreske uprave Mihail Mišustina za novog premijera, prenele su ruske novinske agencije.\nPotvrđivanje premijera i drugih ključnih ministarstava uskoro će biti u nadležnosti ruske Dume, najavio je Putin u današnjem govoru, a takođe je predložio da Državni savet, trenutno grupa koja savetuje predsednika, ustavom dobije formalna ovlašćenja.\nMedvedev je objavio da podnosi ostavku na državnoj televiziji, dok je sedeo pored Puitna, koji mu se zahvalio na njegovom radu.\nPutin je takođe rekao da će Medvedev preuzeti položaj zamenika predsednika Bezbednosnog saveta Rusije, kojim predsedava Putin.\nPredsednik Rusije, tražio je od odlazeće vlade da ostane na položaju do formiranja nove.\nJelica Kurjak: Srbija nema kapacitete da izađe na rusko tržište


Nikita Hruščov - Sputnjik Srbija\nLupao ili mahao: Šta je Hruščov radio sa cipelom u UN\nNa zasedanju 15. Generalne skupštine UN 1960. prvi sekretar CK KPSS i predsedavajući Saveta ministara SSSR, Nikita Hruščov govorio je u Njujorku gde se razgovaralo o problemima kolonijalizma. Prema legendi, razbesneo se nakon kritika filipinskog delegata protiv Sovjetskog Saveza, skinuo je cipelu i počeo da udara po stolu, zahtevajući da dobije reč.\nPreminuo sin Nikite Hruščova\nSin bivšeg sovjetskog lidera, prvog sekretara komunističke partije Sovjetskog Saveza Nikite Hruščova, Sergej Hruščov, preminuo je u 85. godini u SAD.\nKulinarske sklonosti sovjetskih lidera Vladimira Iljiča Lenjina, Josifa Visarionoviča Staljina i Nikite Hruščova odavno su se našli u istoriografskim knjigama.\nNova sezona rijalitija počela u Njujorku — posledice će osetiti čitav svet\nKo je pratio zasedanje Generalne skupštine Ujedinjenih nacija „ni pakao mu neće teško pasti“. Ono u šta se pretvorilo zasedanje svetske vlade više je ličilo na „Zadrugu“ ili „Parove“ nego na sastanak svetskih lidera koji bi trebalo da rešavaju goruća pitanja planete.\nKVIZ: Ko je sve vladao Rusijom?\nDanašnji predsednički izbori su prilika da se podsetimo nekih od brojnih ruskih vladara i zanimljivih detalja njihove ere.\nSin nekadašnjeg generalnog sekretara Sovjetskog Saveza Nikite Hruščova, Sergej objasnio je zbog čega je njegov otac 1954. godine predao Krim Ukrajini, ocenivši da iza te odluke nije bilo nikakve političke motivacije.\nIstorijske reči i jake poruke sa govornice UN\nCeo svet ove nedelje prati 70. Generalnu skupštinu Ujedinjenih nacija. Istorija najvažnijeg događaja na svetu puna je ne samo istorijskih odluka i sudbonosnih govora, već i različitih poruka koje su poslali izuzetni lideri 20. i 21. veka.\nHoće li Putin „lupati cipelom o sto“ u UN\nOdluka Vladimira Putina da prvi put posle 10 godina učestvuje u radu Generalne skupštine Ujedinjenih nacija u Njujorku probudila je veliku pažnju svetske javnosti, ali i šokirala neprijatelje Rusije, iako to nije prva, već čak četvrta poseta ruskog predsednika Ist Riveru.


Posle mnogo godina, srpska košarka ponovo ima čitavu petorku u NBA ligi. Starosedeocima Nikoli Jokiću, Nemanji Bjelici i Bobanu Marjanoviću, ove sezone su se pridružili Miloš Teodosić i Bogdan Bogdanović, koji je ove nedelje sa svojim Sakramento Kingsima gostovao u Vašingtonu. Bivši košarkaš Partizana i Fenerbahčea za Glas Amerike je govorio o početku novog poglavlja u svojoj - za sada - izuzetno uspešnoj karijeri.\nBogdan Bogdanović je oduvek pobeđivao... sa Partizanom, sa Fenerbahčeom, sa reprezentacijom Srbije... Sada, konačno u najjačoj košarkaškoj ligi sveta, u kojoj po svemu pripada - mora da se privikne i na poraze. Očigledno je da mu to nije lako.\nNa jutarnjem šuterskom treningu pred duel sa Vašington Vizardsima, poziv igračima da završavaju, jer domaći tim izlazi na teren nije sprečio Bogdanovića da uputi još 20 šuteva na koš – uz svega jedan ili dva promašaja, koji su pre svega bili plod žurbe.\nBogdan Bogdanović postiže koš protiv Vašington Vizardsa\nŽelja da napreduje je ogromna, baš kao i da ova ekipa Sakramento Kingsa što pre opravda neosporni potencijal.\n„Jeste teško prolaziti kroz toliki broj poraza, ali eto, imamo to neko opravdanje da smo mladi. Jeste teško, ali mislim da ćemo se izvući iz toga“, kaže Bogdanović na početku razgovora za Glas Amerike.\nDaleko od tipičnog NBA rukija, 25-godišnji Bogdanović ističe da se ni ne oseća kao novajlija.\n„Navikavam se polako, osnovne stvari sam pozavršavao, te sitnice, to je bilo malo problema u početku. Navikavanje na vremensku zonu, pa sad opet na putovanja i to... prva je sezona, ima dosta stvari, kažem, da se navikneš, privikneš, nešto novo da naučiš. Veoma je zanimljivo“.\nA u svemu tomu, ogromnu pomoć mu pružaju dve legende kluba iz severne Kalifornije – sluša generalnog menadžera Vlada Divca i potpredsednika za razvoj igrača Peđu Stojakovića.\nVlade Divac i Peđa Stojaković dok su zajedno igrali za Sakremento\n„Pogotovo Peđu, pošto je bio na mojoj poziciji, pa zna koje trikove koristiti u igri i kako igrati, tako da mnogo pričam s njim o košarci. Generalno, s njima pričam i stvarima van terena, kako se živi, kakav je život jednog NBA igrača. Treba mnogo da se trenira. Ovde si uglavnom sam, samotnjački je život i sam moraš da se spremaš i za utakmicu, dok si u Evropi dosta podređen timu i sve je timski, sve ideš ekipno. Tako da i na to moram da se naviknem, i tu mi oni dosta pomažu“.\nNeki od igrača koje je kao klinac pratio i voleo, danas su mu saigrači i takođe mu pomažu u privikavanju na zahteve igranja u NBA.\n„Izuzetno su iskusni, iako su u nekim godinama i dalje mogu (odlično) da igraju, čak sam i rekao Vinsu, on bi lagano mogao da igra u Evropi do 50. On je stvarno profesionalac, ima sačuvano telo i dalje lepo zakucava... Neverovatno stvarno, kad smo gledali klipove, uvlačenje lakta u obruč, stvarno mi je neverovatno da imam priliku da sad igram s njim“.\nBogdanović je u NBA stigao ubrzo posle sjajnog nastupa na Evropskom prvenstvu u Turskoj, na kojem je znatno oslabljena selekcija Srbije osvojila srebrnu medalju, a on sam izabran u petorku turnira sa prosekom od 20 poena, 5 asistencija i skoro 4 skoka.\n„Bitno je da se nastavi taj kontinuitet igranja finala, doći će i ta zlata ja mislim, verujem. Bitno je da se osvajaju medalje, to je ja mislim najvažnije trenutno i mislim da je sada s ove tačke gledišta, kad je sve to prošlo, kad su se slegli utisci, mislim da smo napravili jedan dobar rezultat“.\nKoliko bi na nekom narednom velikom takmičenju i eventualnom duelu sa svetskim i olimpijskim šampionima mogla da pomogne činjenica da Srbija ponovo ima NBA petorku? Bogdanović veruje – mnogo.\n„Siguran sam da nećemo odigrati kao što smo odigrali prethodna dva finala. Iako se mi nismo plašili, spolja je možda delovalo da jesmo, a tako je na kraju pokazao i rezultat. Međutim, mislim da će nam ovo iskustvo ovde koje stičemo, da će nam dosta pomoći u toj nekoj eventualnoj utakmici“, zaključio je Bogdanović.\nRadmanović: Ne treba pritiskati momke koji su izborili plasman u Poljsku\nStojaković: Imamo kvalitet za medalju na EP u Poljskoj\nKrstić: Situacija s kolenom u redu, ali mi problem stvara ritam utakmica\nMarko Jarić: U NBA ligi moraš da čekaš priliku i da je iskoristiš


Payoneer izašao na berzu - Biznis i Finansije\nHome\tVestiIT i nauka\tPayoneer izašao na berzu\nAkcije platne kompanije Payoneer zatvorile su dan trgovanja sa 1,5 odsto nižom vrednošću, nakon debija na Nasdaq berzi u ponedeljak, dajući ovoj kompaniji tržišnu kapitalizaciju od nešto više od 3.5 milijardi dolara, piše CNBC.\nPayoneer, njujorški fintech startap specijalizovan za olakšavanje međunarodnih plaćanja, izašao je na berzu putem SPAC kompanije FTAC Olympus, čiji je osnivač bankar Betsi Koen. Kao što je Startit Dnevnik pisao, u vreme objavljivanja ovog dogovora u februaru, Payoneer je bio procenjen na 3,3 milijarde dolara.\nSPAC-ovi, ili takozvane „blank check” kompanije su kompanije osnovane sa ciljem da kupe drugu kompaniju i „izvedu” je na berzu u roku od dve godine, dok tradicionalne inicijalne javne ponude (IPO) traju duže.\nOčekuje se da će Payoneer imati do 563 miliona dolara u gotovini, uključujući 300 miliona dolara u obliku privatnih investicija, od investitora koji uključuju Wellington Management, Dragoneer Investment Group i Fidelity Management & Research Company.\nKompanija očekuje prihod od 432 miliona dolara u 2021. godini, u poređenju sa 94,7 miliona koliko su imali prošle godine. Predviđa obim transakcija od 64 milijarde dolara, što je skok sa 44,4 milijarde koliko je bilo 2020. godine, navodi Reuters.\nPayoneer je osnovan 2005. godine i vodi onlajn poslovnu platformu koja pomaže klijentima da šalju uplate širom sveta. Kompanija omogućava korisnicima platforme da bez naknade razmenjuju novac između sebe, ali naplaćuje naknade kada novac sa platforme pređe na bankovne račune. Payoneer takođe prodaje usluge obračuna poreza.\nPayoneer se nedavno našao u centru pažnje u Srbiji kada je Poreska uprava zahtevala od frilensera sve podatke o transakcijama preko ove platforme, koja je popularna među frilenserima. Međutim, kompanija je tada za Startit Dnevnik rekla da nije u kontaktu sa Poreskom upravom, nakon čega je i direktor Payoneera u Srbiji rekao da ne dele podatke korisnika iz Srbije.\nCERT upozorio da je u toku prevara kojom se zloupotrebljava Pošta Srbije


OŠ “Veljko Vlahović” u Šangaju dobija salu (VIDEO) – Moja Vojvodina\nPočetna / Vesti / OŠ “Veljko Vlahović” u Šangaju dobija salu (VIDEO)\nŠANGAJ – Gradonačelnik Novog Sada Miloš Vučeć viobišao je OŠ „Veljko Vlahović“ u Šangaju gde se od početka juna izvode radovi na izgradnji fiskulturne sale površine 557 m2, uz postojeću školsku zgradu u okviru kompleksa škole.\nIzgradnjom se dobija u prizemlju fiskulturna sala, spravarnica, muške i ženske svlačionice, muški i ženski sanitarni čvorovi, svlačionice i sanitarni čvor za nastavno osoblje, a na tavanu se dobija jedna\nUverili smo se da radovi na izgradnji fiskulturne sale u OŠ „Veljko Vlahović“ teku po predviđenoj dinamici. Ponosni smo, zajedno sa rukovodstvom škole, što će biti ispunjen višedecenijski san žitelja Šangaja da i ovde mališani imaju najbolje uslove za školovanje, odnosno što će dobiti sportsku salu.\nRadi se o investiciji od 48 miliona dinara, što samo pokazuje da je to ozbiljna investicija za naselje Šangaj. Takođe, Grad je u prethodne dve godine uložio preko 17 miliona dinara u energetsku efikasnost škole, odnosno zamenu stolarije, hoblovanje parketa, kupovinu računarske opreme, kao i u saniranje dugova koji su nasleđeni iz nekog prethodnog perioda.\n„Mi nastojimo da omogućimo deci iz svih delova grada ravnopravne uslove za školovanje i upravo to je politika grada – ravnomeran razvoj centra i periferije. Siguran sam da će izvođač u predviđenom roku izvršiti radove i da ćemo na proleće sledeće godine u novoizgrađenoj sali zaigrati utakmicu rukometa, odbojke ili malog fudbala“, rekao je Vučević.\nMinistarstvo prosvete, nauke i tehnološkog razvoja Republike Srbije i „JUP Istraživanje i razvoj“ d.o.o. Beograd zaključili su u aprilu 2016. godine Protokol o saradnji sa Gradom Novim Sadom o realizaciji Programa modernizacije škola.\nNavedenim Protokolom o saradnji, obuhvaćena je Osnovna škola „Veljko Vlahović“, a pored nje OŠ „Nikola Tesla“ i Osnovna škola „Ivo Lola Ribar“. Direktorica škole Ljubica Grubač rekla je da je u OŠ „Veljko Vlahović“ mnogo sredstava uloženo u poslednjih nekoliko godina.\n„Nama su uslovi za rad maksimalno poboljšani. Ne radi se samo o dobijanju fiskulturne sale, već i o kontinuiranoj pomoći koju nam pruža Grad. Želim da se zahvalim gradonačelniku na velikoj blagonaklonosti i pažnji koje nam ukazuje kroz konkretnu pomoć. Kraj radova se očekuje u februaru naredne godine, a do tad će se školski život odvijati nesmetano uz radove koji se izvode spolja“, rekla je direktorica Ljubica Grubač.\nGradonačelnik je obišao i vrtić PU „Radosno detinjstvo“ – „Duga“ gde su na postojećem igralištu za decu u vrtiću dodate sprave za igru dece i to kula sa toboganom, dve ljuljaške, klackalica i penjalica, dve klupe i dve đubrijere, kao i dva mala gola.\nTrenutno se sprovode završni radovi na prostoru za igru koji će biti oivičen i zasut sitnim kamenom radi bezbednosti. Vrednost radova je 674.502,00 dinara, a sredstva za radove koje izvodi JKP „Lisje“ su dobijena preko Gradske uprave za građevinsko zemljište i investicije.\nTagoviglavna Miloš Vučeć Novi Sad Šangaj Video Vojvodina


NAJPRODAVANIJI MOBILNI TELEFON U 2021 GODINI – Televizija srpske dijaspore\nNAJPRODAVANIJI MOBILNI TELEFON U 2021 GODINI\nlistA 10 najprodavanijih telefona\nOd TSD Redakcija\t Poslednja izmena 09.03.2022\nCounterpoint Research je objavio svoju listu 10 najprodavanijih telefona za 2021. godinu, a Apple je dominirao na listi sa 7 od 10 uređaja na njoj.\nAppleov iPhone 12 bio je najprodavaniji uređaj 2021, ispred 12 Pro Max i iPhonea 13 koji je bio najprodavaniji uređaj u četvrtom tromesečju 2021. iPhone 12 Pro je na četvrtom mestu, a sledi ga iPhone 11 iz 2019. godine.\nSamsung i Xiaomi bili su jedini preostali brendovi koji su se našli na Top 10 listi, pa tako Galaxy A12 zauzima šesto mesto, a sledi ga Xiaomi Redmi 9A, dok je Redmi 9 došao na deseto mesto.\nAppleov iPhone SE 2020 bio je osmi najprodavaniji uređaj u 2021, dok je iPhone 13 Pro Max došao na deveto mesto. Prvih 10 najprodavanijih telefona činilo je 19% ukupne globalne prodaje i zabeležilo je povećanje od tri procenta u odnosu na vrednosti iz 2020. godine.\nNe očekuje se ništa drugo nego da se ovaj trend nastavi, budući da Apple beleži rekordne količine prodatih modela iz iPhone 13 serije, a novi iPhone SE je upravo predstavljen. Novi SE nudi stari dizajn s modernim hardverom, od kojeg se ističe A15 Bionic čip.\nŠto se tiče ostalih proizvođača, jednostavno zbog broja modela koji predstave na godišnjem nivou skoro je nemoguće da se približe prvim mestima. Jedina opcija u kojoj bi to bilo moguće bila bi da predstave ultra jeftini uređaj s odličnim specifikacijama, ali tu problem predstavlja ekonomska isplativost.\nŠTA RAZARA BRAKOVE?\nZAŠTO SRBI NE RADE NA “CRVENO SLOVO”\nAMERIKANCI NAPRAVILI “LISTU SRAMA”


U AFERI RASPIRATORI SVI SE OGLASILI, ČEKAJU SE PRAVI POTEZI | Hayat.ba\nU AFERI RASPIRATORI SVI SE OGLASILI, ČEKAJU SE PRAVI POTEZI\nVeliki interes javnosti izazvala je informacija o nabavci respiratora za potrebe zdravstvenog sistema Federacije Bosne i Hercegovine.\nRanije je objavljeno da je 100 respiratora za Federaciju nabavila kompanija Srebrena malina.\nProšle sedmice isporučeno je 80 raspiratora, a tada je i objavljeno da je cijeli posao kupovine, transporta i isporuke koštao 10,5 miliona maraka.\nZbog informacija o uvozniku, za kojeg se u javnosti postavlja pitanje je li imao ovlaštenje uvoziti respiratore, te radi same cijene respiratora, u cijeli slučaj uključilo se kantonalno tužilaštvo i Državna agencija za istrage i zaštitu koji ispituju sve okolnosti i činjenice spomenute nabavke.\nRanije se javno oglasio i vlasnik kompanije Fikret Hodžić poručivši da je posao obavljen uz poštivanje neophodnih zakona i procedura. Očitovanje svih nadležnih institucija još uvijek se čeka.\nU međuvremenu, iz Federalne uprave Civilne zaštite, institucije koja je odobrila nabavku respiratora, tvrde, sve je urađeno prema procedurama i u skladu sa zakonskim pravilima o javnim nabavkama.


Satut Vojvodine ima potrebnu podršku u Skupštini\nVlada Srbije usvojila je Predlog zakona o utvrđivanju nadležnosti Vojvodine. Tim zakonom se sprovodi proces decentralizacije i koncept široke autonomije Vojvodine, bez elemenata državnosti, saopšteno je iz Vlade dok nacionalne stranke tvrde da je u suprotnosti sa Ustavom.\nS obzirom na to da je Vlada prihvatila sugestije Lige socijaldemokrata Vojvodine i najavljenu podrške opozicione Liberalno demokratske partije, očekuje se i više od potrebne većine u Skupštini Srbije.\nPredsednica Skupštine Slavica Djukić - Dejanović misli da postoji mogućnost da prekine tekuću sednicu i zakaže novu na čijem bi dnevnom redu bili predlog zakona o prenosu nadležnosti Vojvodini i Statut Vojvodine:\n"Zakon o nadležnostima i Statut Vojvodine su potreba države. Koliko god je jaka autonomija Vojvodine toliko je jaka Srbija.”\nNa insistiranje Lige socijaldemokrata Vojvodine u Zakon o prenosu nadležnosti uneto je da drugim zakonima neće biti moguće smanjenje nivoa nadležnosti Vojvodine, predvidjeno je i da Novi Sad bude glavni grad Vojvodine. Aleksandra Jerkov, poslanica LSV:\n“Imali smo zamerku na imovinu pokrajine Vojvodine gde u nacrtu zakona koji je predložila Vlada nije bilo javnih preduzeća čiji je osnivač Autonoma Pokrajina Vojvodina, i da vojvodjanska Akademija nauka i umetnosti bude označena u zakonu, kao i načini njenog finansiranja. Imali smo primedbe koje su se odnosile na proširenje nadležnosti Autonome Pokrajine kada su u pitanju zdravstveno i socijalno osiguranje.”\nStatut Vojvodine usvojen je u parlamentu pokrajine pre više od godinu dana, ali do sada nije potvrđen u Skupštini Srbije jer se čekalo na izradu zakona o prenosu nadležnosti. U delu javnosti je donošenje zakona vidjeno kao stvaranje nove federalne jedinice.\nDragan Todorović, zamenik predsednika Srpske radikalne stranke tvrdi da je zakon neustavan:\n“Ne postoji takva mogućnost u Ustavu da se jednim zakonom prenese ovoliki broj ovlašćenja. Drugo, zato što su mnoge odredbe u Statutu apsolutno neustavne, posebno dil ili dogovor izmedju Cvetkovića i Čanka da Vojvodina dobije glavni grad, što potrdjuje sve bojazni da je to praktično radjanje nove federalne jedinice. Vojvodina ne može da ima svoja predstavništva jer to nema po Ustavu, ne može da ima svoju vladu jer to takodje nije po Ustavu, ne može da donosi odluke sa pravom zakona na teritoriji Vojvodine jer ni to nije po Ustavu, ne može da ima dvodomnu skupštinu.“\nPremijer Mirko Cvetković je u jednom novinskom intervjuu objasnio da bojazni o navodnom stvaranju nekakve države u državi nemaju veze sa realnošću te da je u javnosti bespotrebno pozdizana temperatura.\nA Aleksandra Jerkov iz LSV-a kaže da su stranke koje kritikuju zakon i ranije pokazale da ne cene mnogo ni Autonomnu pokrajinu Vojvodinu ni njene gradjane:\n“One su do sada pokazivale konstantno nipodaštavanje institucija Autonomne pokrajine. U vreme kada su one bile u prilici da obavljaju vlast u Srbiji ukidale su sve moguće nadležnosti koje su mogle u to vreme ukinuti.”\nKONKRETIZOVANJE NADLEŽNOSTI DEFINISANIH USTAVOM\nBogoljub Milosavljević, profesor ustavnog prava objašnjava da zakon konkretizuje i odredjuje obim nadležnosti pokrajine koje su utvrdjene Ustavom i da u tom delu ne vidi neustavne odredbe. Na pitanje da li mogu biti neustavne odredbe, poput one o postojanju glavnog grada profesor Milosavljević kaže:\n“Ustav ne predvidja takve stvari ali treba imati u vidu da ih ni ne zabranjuje. U pravu je uvek pravilo da ono što nije ustavom zabranjeno, ili zakonom, da je to dozvoljeno. Naravno, to podrazumeva da to što je dopušteno mora biti u skladu sa statusom, položajem te autonomije, sa načelima čitavog pravno-političkog sistema Republike Srbije. Te neke odredbe koje nas podsećaju na državnost ili imaju neka obeležja državnosti jesu problematične odredbe iz prostog razloga što Srbija ima vrlo loša iskustva sa odredjenim periodom koji smo zvali autonomaštvo u Vojvodini, a postoji i taj primer Kosova.“\nA uskladjivanje Statuta Vojvodine sa Zakonom o prenosu naldežnosti u Skupštini Vojvodine u subotu će proći bez poslanika LSV. Aleksandra Jerkov prenosi stranački stav:\n“Da Skupština Vojvodine ne treba da se na takav način ponižava i da vrši izmene Statuta. U njoj sedi 120 legitimno izabranih predstavnika gradjana Vojvodine, koji nisu ni maloumni ni djaci ponavljači, i ne treba da se dvaput izjašnjavaju o istoj stvari niti da menjaju tekst Statuta zbog toga što neko u Beogradu misli da je neko rešenje bolje.”


DAVIS CUP 2013, Srbija - Belgija 3:1 - ATA Stars\nDAVIS CUP 2013, Srbija – Belgija 3:1\nHome/cVesti - sportovi/Tenis/DAVIS CUP 2013, Srbija – Belgija 3:1\nMuška teniska reprezentacija Srbije, koja je u subotu već obezbedila plasman u četvrtfinale Dejvis kupa, izgubila je danas prvi poen protiv Belgije i sada vodi sa 3:1. Prvu pobedu Belgiji doneo je David Gofan koji je bio bolji od Borisa Pašanskog rezultatom 6:4, 2:6, 6:2.\nPrethodno je Srbija povela sa nedostižnih 3:0, i to pobedama Novaka Đokovića, Viktora Troickog i dubla Viktor Troicki/Nenad Zimonjjć. U nastavku dana u poslednjem singl meču koji nema rezultatski značaj sastaju se Nenad Zimonjić i Stiv Darsis.\nPovezana vest: Vimbldon počinje nedelju dana kasnije od 2015. godine\nPašanski je pokušao da se suprotstavi mnogo bolje rangiranom Gofanu, što mu je i poslo za rukom u drugom setu, kada je bio u naletu i uspeo da izjednači. Ipak, u trećem delu igre, pri vođstvu od 2:0, Pašanski gubi ritam, a Gofan do kraja meča osvaja sve gemove.\nBy ATA Stars Redakcija|2018-06-14T01:33:11+01:00februar 3rd, 2013|Tenis|0 Comments


Peta pobeda Radničkog 1950 -\nKošarkaši Radničkog 1950 nastavljaju sa pobedama u Prvoj regionalnoj ligi – grupa Zapad. Nova „žrtva“ Kragujevčana bila je ekipa Šapca, koja je savladana u hali „Gordana-Goca Bogojević“ rezultatom 95:71 (26:21, 19:22, 19:15, 31:13).\nKošarkaši Radničkog 1950 su bolje otvorili meč i već na polovini uvodne deonice imali dvanaest poena prednosti (24:12). Međutim, gosti su veoma brzo istopili tu prednost domaćina, prevashodno zahvaljujući dobrom šutu za tri poena, tako da su u 18. minutu stigli na samo poen zaostatka (38:37).\nNa kraju prvog poluvremena Kragujevčani su imali dva poena viška (45:43), da bi u trećoj četvrtini opet stigli do dvocifrene prednosti (64:50), ali su gosti do kraja ovog perioda uspeli da vežu osam poena, pa se u završnu deonicu ušlo sa rezultatom 64:58 u korist domaćeg tima.\nTek su u poslednjih deset minuta domaći košarkaši uspeli da slome otpor Šapčana i stignu do relativno ubedljivog trijumfa – 95:71.\nU pobedničkoj ekipi čak šest igrača imalo je dvocifren učinak – Kostić je upisao 17, Lalović i Vučić po 16, Blagojević 11, te Popović i Tanasijević po 10 poena. Kod gostiju su se istakli kapiten Ivanović sa 24 i Jović sa 17 poena.\nNakon pet odigranih kola, Radnički 1950 i Novi Pazar su jedine dve ekipe sa maksimalnim učinkom.\nKragujevčane narednog vikenda očekuje teško gostovanje ekipi Crnokose u Kosjeriću, u meču 6. kola.\nPrethodna vest Košarkašice Radničkog čekaju Vrbas (subota, 17h)\nNaredna vest Košarkašice Šumadije spremile odgovor za crveno-bele (subota, 17h)


Barselona dovela tinejdžera koji već vredi 100 miliona evra\nSvetski sport - Četvrtak 09.08.2018 - 09:52\nBarselona je baš bila aktivna u ovom prelaznom roku, a sada je dovela ‘zlatnu koku’ za svega pet miliona evra.\nVag će potpisati šestogodišnji ugovor\nPrvo je stigao Malkom iz Bordoa, potom Langle iz Sevilje, Artur iz Gremija i Vidal iz Bajerna iz Minhena. Sve to je Katalonce koštalo 126 miliona evra. A, onda za kraj najmlađi afrički strelac u istoriji Mondijala. Reč je o Musi Vagu, desnom beku iz Senegala, strelcu gola protiv Japana.\nMomak ima 19 godina i dolazi iz belgijskog Ejpena za pet miliona evra. Vag će potpisati šestogodišnji ugovor, a u klauzulu je stavljeno da je njegov otkup vredan 100 miliona evra.\nMusa Vag bi trebalo da igra desnog beka, dok će se Serđo Roberto vratiti u vezni red. Desnog beka igraće i Nelson Semedo.\nBarselona je do sada potrošila 126 miliona evra, a zaradila 40,7 miliona evra prodajom Dinja, Delafuea i Vidala. Katalonci bi uskoro mogli da ostanu i bez Džerija Mine za kog Everton nudi 40 miliona evra.


Nanogice će nositi i osuđenici u Srpskoj\n613\tObjavljeno 03 oktobar 2020 Autor: Micro Mreza\n"Istovremeno, Ministarstvo pravde u Vladi Republike Srpske preduzima napore da budu obezbijeđena sredstva u budžetu Republike Srpske za ove namjene, kako bi se pravovremeno obezbijedila potrebna finansijska podrška za nabavku potrebne informatičke i tehničke opreme za nesmetano sprovođenje kućnog zatvora", rekli su za "Nezavisne" iz Ministarstva pravde RS.\n"Znam da Ministarstvo pravde to priprema već duži period. Svakako bi bilo dobro da to zaživi, jer bi se dostigao veći stepen resocijalizacije, a samim tim bi generalna prevencija i specijalna prevencija bile na zadovoljavajućem nivou. A ne bi bilo štete po osuđeno lice, imajući u vidu da je riječ o kraćim kaznama", rekao je Kremenović za "Nezavisne".\nU krivičnom zakonodavstvu FBiH, dakle, kao novi institut uveden je kućni pritvor sa elektronskim nadzorom, a na snagu će stupiti narednog dana od dana objavljivanja u "Službenim novinama Federacije BiH".\n"Navedenom dopunom ostavljena je mogućnost sudovima i tužilaštvima da tokom krivičnog postupka prema osumnjičenima, odnosno optuženima mogu odrediti elektronski nadzor", rekao je resorni federalni ministar Mato Jozić.\n"Ovakav način izvršenja kazne zatvora sud može odrediti učiniocu koji je star ili iznemogao, teško bolestan, invalidno lice, trudna žena, samohrani roditelj maloljetne djece, ako se može očekivati da će se i na taj način postići svrha kažnjavanja i ako je učinilac sa tim saglasan", pojašnjavaju iz Ministarstva pravde RS.


Izvor\tIndeks.hr septembar 03, 2018\nSkarlet London, modna blogerka koju na Instagramu prati više od 24 hiljada ljudi, kaže da je primila mnoštvo pretnji smrću zbog fotografije koju je objavila.\nDa li možete da primetite šta je sporno na njoj?\nBlogerka na fotografiji reklamira vodicu za ispiranje usta, a pozira sa šoljicom u krevetu na kojem su jagode i palačinke, a pored kreveta nekoliko balona.\n"Najbolji dani počinju osmehom i pozitivnim mislima. I palačinkama. I jagodama. I obiljem čaja", napisala je blogerka, a onda je usledio napad.\nPratioci su bili besni jer na krevetu nisu palačinke nego tortilje, šoljica koju drži je potpuno prazna, a na krevetu je pokrivač sa njenim likom.\n"Tako si lažna, muka mi je", "Prestani da promovišeš lažni život", "Imaš loš zadah, zato si sama", samo su neki od komentara ispod fotografije.\nGlumica Amanda Abington takođe se uključila u hajku.\n"Nikad se nisam ovakva probudila, pogotovo ovakve kose. Šta je sa ovim helijumom u pozadini? Ko još drži vodicu za ispiranje usta pored kreveta?", napisala je glumica na Tviteru.\nSkarlet London se požalila novinarima kako je mnogi smatraju opasnom za mlade devojke i da ružne komentare i pretnje više ne može da podnosi. Ona, naime, smatra da ne daje lažnu sliku života i žao joj je što nije ostvarila svoj primarni cilj.\n"Imam bolest probave, htela sam da pokažem devojkama da može normalno da se živi i u tom stanju", rekla je London i dodala da su je u detinjstvu vršnjaci maltretirali.\n« Kim Kardašijan jednom fotkom zaradi više nego Donald Tramp za godinu dana Kajli Džener: "Ja sam žrtva nasilja od devete godine" »


Formira se Agencija za strateške rezerve naftnih derivata – Bankar.me\nFormira se Agencija za strateške rezerve naftnih derivata\nNovember 5, 2018 CRNA GORA, ENERGETIKA, SVE VIJESTI Leave a comment\nU Crnoj Gori, tokom naredne godine, biće uspostavljena Agencija za strateške rezerve naftnih derivata koja će djelovati u slučaju poremećaja u snabdijevanju.\n“Aktivnosti na uspostavljanju Agencije za strateške rezerve naftnih derivata biće intenzivirane odmah nakon donošenja Zakona o snabdijevanju naftnim derivatima u slučaju poremećaja u snabdijevanju. U okviru projekta „Optimalno korišćenje energije i prirodnih resursa”, koji je podržan od strane Evropske unije kroz IPA 2012, pružena je podrška na pripremi podzakonskih akata o uspostavljanju Agencije”, piše u Informaciji o planu ispunjenja završnih mjerila za privremeno zatvaranje pregovora u poglavlju 15 – Energetika\nS tim u vezi, Crna Gora je dužna da završi zakonodavno usklađivanje s pravnom tekovinom o obaveznim naftnim rezervama, uspostavi administrativnu strukturu za upravljanje naftnim rezervama i započne s uspostavljanjem rezervi u skladu s Akcionim planom .\nU dijelu uspostavljanja pravnog okvira za strateške rezerve nafte i/ili naftnih derivata, Ministarstvo ekonomije je sprovelo potrebnu proceduru za pripremu Zakona o snabdijevanju naftnim derivatima u slučaju poremećaja u snabdijevanju.\nPripremljen je Nacrt zakona i sprovedena javna rasprava, tako da su ključni akteri u ovoj oblasti, kao i šira javnost u Crnoj Gori uključeni u proces.\nU okviru međuresorske komunikacije pozitivno mišljenje dobijeno je od Ministarstva pravde, Sekretarijata za zakonodavstvo, Ministarstva javne uprave i Ministarstva odbrane, dok je u toku usaglašavanje teksta Predloga zakona sa Ministarstvom finansija i Ministarstvom unutrašnjih poslova.\nNa zahtjev Ministarstva finansija izvršena je dopuna RIA obrasca, a u vezi sa obavezom formiranja Savjeta za praćenje snabdijevanja tržišta naftnim derivatima, dok je ostalo otvoreno pitanje finansiranja Agencije.\n“Naime, za sprovođenje ovog zakona potrebna su finansijska sredstva iz Budžeta Crne Gore u iznosu od 200.000 eura i to u vremenskom periodu do 12 mjeseci od donošenja Zakona. Navedena finansijska sredstva iskoristila bi se za osnivanje i početak rada Agencije za strateške rezerve naftnih derivata Crne Gore, do uvođenja naknade za formiranje, skladištenje i obnavljanje strateških naftnih rezervi”, piše u Informaciji.\nU međuvremenu je pripremljen prevod teksta Predloga zakona sa implementiranim sugestijama nadležnih organa koji će, nakon usaglašavanja sa Ministarstvom finansija i Ministarstvom unutrašnjih poslova, biti dostavljen Evropskoj komisiji.\n“Plan je da se Predlog zakona o snabdijevanju naftnim derivatima u slučaju poremećaja u snabdijevanju dostavi Vladi na utvrđivanje do kraja II kvartala 2019”, zaključuje se u Informaciji.\nPOJMOVIAgencija za strateške rezerve naftnih derivata naftne rezerve Rezerve nafte\nPrevious 70 poslovnih lidera poziva na novi referendum o Brexitu\nSljedeći Dolazi dobro razdoblje za funtu


Mađarska aviokompanija Viz er potvrdila je da se od januara sledeće godine ukida linija sa niškog aerodroma „Konstantin Veliki“ do Malmea\nPortparolka niškog aerodroma Ivanka Stanisavljević nije želela da govori o razlozima koji su doveli do ovakve odluke jer je „za to nadležna kompanija a ne aerodrom“\nBojan Avramović, direktor Razvojne agencije Jug, koji je danas podneo ostavku, kazao je da je linija do Malmea, koja inače pokriva jug Švedske i sever Danske, vrlo isplativa, a da je šteta zbog njenog ukidanja „ogromna“\nAvramović je ocenio da ukidanje ove linije pokazuje da Ministarstvo saobraćaja nema nikakav plan za niški aerodrom, kao i da avio- kompanije ne veruju u, inače, potpuno netačne priče ministarke saobraćaja Zorane Mihajlović o dosadašnjim, a i budućim ulaganjima u taj aerodrom\nOn je dodao da se na niškom aerodromu nakon preuzimanja od strane države menjaju ključni ljudi, a vraćaju neki kadrovi „sa kojima postojeće avio kompanije ni ranije nisu želele da rade“\nInicijativa Ne damo niški aerodrom zahtevala je od Vlade Srbije i resornog Ministarstva da se „pod hitno prekinu sve negativne radnje u odnosu na niški aerodrom\nInicijativa traži i izjašnjavanje i odgovornost lokalnih političara koji su tvrdili da se linije neće ukidati, a posebno gradonačelnika Niša Darka Bulatovića, zamenika gradonačelnika Miloša Banđura, šefa odborničke grupe SNS-a Zorana Perišića i načelnice Nišavskog okruga Dragane Sotirovski, koji su bili „glasnogovornici takve neistine“\nMađarska aviokompanija Viz er (Wizz Air) potvrdila je da se od januara sledeće godine ukida linija sa niškog aerodroma „Konstantin Veliki“ do Malmea u Švedskoj.\nPredstavnici kompanije su kazali da se „putnicima pogođenim ovim izmenama nudi neka od alternativnih linija, celokupan povraćaj cene karte ili povraćaj od 120 odsto u vidu kredita za rezervacije karata“.\nU kompaniji su dodali da „stalno prate učinak svojih avio- linija kako bi najpopularnije destinacije bile dostupne po najnižim cenama karata“ i da će „blagovremeno objaviti sve novosti vezane za moguće nove linije“.\nPortparolka niškog aerodroma Ivanka Stanisavljević nije želela da govori o razlozima koji su doveli do ovakve odluke jer je za to, kako je rekla, nadležna kompanija a ne aerodrom.\nOna je potvrdila da je prekinuta prodaja karata za relaciju Niš- Malme- Niš, za letove od 7. januara sledeće godine, a nakon što je „Konstantinu Velikom“ stigao dopis Viz era o ukidanju ove linije.\nBojan Avramović, direktor Razvojne agencije Jug, koji je danas podneo ostavku, ocenio je da ukidanje linije za Malme još jednom pokazuje da su on, bivši direktor aerodroma Vladica Đurđanović i drugi koji su se protivili preuzimanju niškog aerodroma od strane države „bili u pravu kada su upozoravali da aerodrom ne treba da menja način poslovanja, što se dogodilo tim preuzimanjem“.\n– Ukidanje ove linije pokazuje i da Ministarstvo saobraćaja ne zna šta radi i da nema nikakav plan za ovaj aerodrom. Takođe pokazuje da avio- kompanije ne veruju u, inače, potpuno netačne priče ministarke saobraćaja Zorane Mihajlović o ulaganjima države u niški aerdrom, kao i u njena obećanja da će se „investicije nastaviti“- rekao je on.\nAvramović je još kazao da se na niškom aerodromu nakon preuzimanja od strane države menjaju ključni ljudi, a vraćaju neki kadrovi „sa kojima postojeće avio kompanije ni ranije nisu želele da rade“.\nOn je ocenio da je sve to pravi razlog za nezadovoljstvo tih kompanija, iako će one „uvek govoriti da letove gase iz komercijalnih razloga, zbog cene goriva, plime i oseke ili mladog meseca“.\n– Linija do Malmea je vrlo isplativa i faktor njenog punjenja je 80 odsto. Šteta koja je zbog toga nastala je ogromna jer je reč o liniji koja pokriva jug Švedske i sever Danske- rekao je on, dodajući da o tome treba da brine „onaj ko je aerodrom preuzeo bez ikakve analize i plana“.\nInicijativa Ne damo niški aerodrom zahtevala je danas od Vlade Srbije i resornog Ministarstva da se „pod hitno prekinu sve negativne radnje u odnosu na niški aerodrom“, kao i da javnosti predstave „planove razvoja ovog aerodroma i iznos sredstava koji je predviđen u budžetu Srbije za ovu i narednu godinu, a koji je obećan prilikom otimanja aerodroma od lokalne samouprave u Nišu“.\nMladen Jovanović, član Inicijative i predsednik Upravnog odbora Nacionalne koalicije za decentralizaciju, kaže da Inicijativa zahteva i da se lokalni funkcioneri u Nišu izjasne zašto su govorili da nakon takvog otimanja od strane države, linije na aerodromu neće biti ukidane, kao i njihovu odgovornost zbog toga što se to ipak dešava.\n– Posebno tražimo odgovornost gradonačelnika Niša Darka Bulatovića, zamenika gradonačelnika Miloša Banđura, šefa odborničke grupe SNS-a u Skupštini grada Zorana Perišića i načelnice Nišavskog okruga Dragane Sotirovski, koji su bili glasnogovornici neistine da se linije neće ukidati- rekao je on.\nLinija za Malme uspostavljena je sredinom 2015. godine i bila je druga linija Wiz era na niškom aerodromu. Mađarska niskotarfina kompanija trenutno iz Niša leti ka Bazelu, Dortmundu, Malmeu i Memingenu.\nDržava je besplatno preuzela vlasništvo, osnivačka prava i upravljanje nad niškim aerodromom 9. avgusta ove godine.


Pravila o zaštiti privatnosti – Easy Hostel, zvanični veb sajt | Hosteli u gradu Niš\nOva Izjava o zaštiti privatnosti se odnosi na veb sajt www.easyhostelnis.com koji je u vlasništvu i kojim upravlja objekat Easy Hostel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.easyhostelnis.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na slavicaparlic@yahoo.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na slavicaparlic@yahoo.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na slavicaparlic@yahoo.com . Takođe, svoja pitanja i nedoumice možete da uputite lokalnim organima za zaštitu podataka.


Francuski tim neočekivano dobio ozbiljno pojačanje u napadu! - Sportske novosti\nNaslovna Fudbal Transferi Fudbal Francuski tim neočekivano dobio ozbiljno pojačanje u napadu!\nFrancuski Ren dobio je neočekivano odlično pojačanje u svom napadu za novu sezonu, radi se o napadaču Torina, M’Baje Niangu, koji je briljirao na Svetskom prvenstvu 2018-te godine u dresu Senegala. On će ovu sezonu provesti kao pozajmljen igrač s tim što Ren može da ga otkupi.\nM’Baje Niang ima 23 godine i igra klasičnog napadača. Počeo je karijeru u redovima Kaena, da bi 2012-te godine prešao u redove Milana. Usledile su pozajmice u Monpelje, Đenovu i Votford, potom i u Torinu gde se nametnuo dobrim partijama, pa ga je ovaj klub otkupio za 12 miliona evra i to u julu ove godine! Za Torino je odigrao 29 mečeva, postigao 4 gola uz 3 asistencije. Za reprezentaciju Senegala ima 11 nastupa i 1 gol.\nFrancuska liga transferi 2018\nPrethodni tekstGoztepe angažovao nekadašnjeg mladog reprezentativca Engleske!\nSledeći tekstVučica u gradu mode\nMilojević dobio odlično pojačanje u napadu!


Vršac slavio za perfektan skor u sezoni\nVrščani su protiv borbenih Kragujevčana došli do petog uzastopnog trijumfa, igrali su bez dvojice igrača iz startne petorke, Glišića i Simeunovića, a trener Vladimir Đokić dao je značajniju minutažu igračima koji su u dosadašnjem toku sezone bili manje opterećni. Šansu su u potpunosti iskoristili Kočović i Uzelac, a vrlo dobru partiju posle dvonedeljne pauze pružio je Đerić.\nIgrači Radničkog su pozitivno reagovali na promenu trenera, Bojan Kusmuk je uneo novu energiju zahvaljujući kojoj su gosti u čitavom toku prvog poluvremena bili blizu rezultatskog egala. Činilo se na početku da će Vršac imati lak posao. Najpre su domaći poveli 14:6 zahvaljujući hitrom Kutlešiću koji je ukrao dve lopte i istrčao dve kontre, ali su gosti uzvratili serijom 8:0. Potom je Đerić imao svoj šou, vezao je sedam uzastopnih poena, ali je Jovanović dalekometnim šutevima vratio rezultatsku ravnotežu.\nVršac je sa minimalnom prednošću otišao na odmor, ali je sve bilo jasno u trećoj četvrtini kada su Đokićevi izabranici stekli dvocifrenu prednost (60:50). U tom periodu igre najzapaženiji je bio Nikola Kočović, istakao se sa par lucidnih dodavanja i odličnih prodora kao i šutem sa distance.\nU poslednjem periodu Radnički nije uspeo da se ponovo priključi jer je Dušan Kutlešić svojim izvanrednim potezima držao svoj tim na bezbednom odstojanju, dok je Milenko Veljković odigrao odlično u oba pravca i zasluženo dobio aplauze za atraktivne blokade kojima je zaustavljao šuteve rivala.\nMirko Đerić je zahvalio ekipi Radničkog na fer i korektnoj borbi:\n"Hvala našoj publici na podršci, nadam se da ću u narednim mečevima ući u pravu formu" - rekao je bek Vršca.\nTrener Vršca Vladimir Đokić bio je zadovoljan jer je njegov tim u čitavom toku susreta imao rezultatsku kontrolu:\n"Radnički je bio požrtvovan i agresivan, čestitam im na dobroj utakmici, nismo uspeli da prelomimo na veću razliku jer se protivnik tokom čitavog meča nije predavao. Hvala publici koja je ponovo bila uz nas, odužićemo im se dobrim partijama i u narednim utakmicama."\nIgrač Radničkog Nikola Pavlović čestitao je Vršcu na zasluženoj pobedi:\n"Promenili smo trenera pre tri dana, još nismo uigrani, ali krenulo je na bolje. Treniramo i igramo sa većom energijom, očekujemo još bolje igre."\nTrener Radničkog Bojan Kusmuk čestitao je pobedu kolegi Đokiću:\n"Mislim da smo mogli malo bolje da odigramo uprkos okolnostima u kojima smo se našli. Nismo mogli da dobijemo, ali smo propustili priliku da izborimo časniji poraz. Vršac je prvi u našoj ligi, bio je prvi i prošle sezone, prvi je u ABA 2 ligi, mi smo novi u ovom takmičenju i imamo još mnogo da radimo."


Rusija šalje Americi pomoć za borbu protiv korone - 31.03.2020, Sputnik Srbija\nRusija šalje Americi pomoć za borbu protiv korone\nRuski avion sa medicinskom tehnikom i sredstvima zaštite trebalo bi da poleti u SAD do kraja dana, saopštio je portparol Kremlja Dmitrij Peskov. 31.03.2020, Sputnik Srbija\nrusija, svet, vesti, virus korona se širi planetom\n20:29 31.03.2020 (Osveženo: 00:56 26.08.2021)\n© Sajt Ministarstva za vanredne situacije Rusije Avion Ministarstva za vanredne situacije Rusije\n© Sajt Ministarstva za vanredne situacije Rusije\n„Danas je vršena tehnička koordinacija i pripreme za slanje aviona koji će, kako se očekuje, poleteti do kraja dana“, rekao je Peskov.\nOn je dodao da se o ovoj pomoći razgovaralo sinoć, tokom telefonskog razgovora predsednika Rusije i SAD, Vladimira Putina i Donalda Trampa.\n„Sa ruske strane, zbog teške epidemiološke situacije u Americi, predložena je pomoć u vidu medicinske tehnike i sredstava za zaštitu. Tramp je sa zahvalnošću prihvatio ovu humanitarnu pomoć“, rekao je Peskov.\n„Važno je naglasiti da je predsednik (Putin), predlažući američkom kolegi pomoć, polazio od toga da, kada američki proizvođači medicinske opreme i materijala podignu obim proizvodnje, oni, takođe, u slučaju potrebe odgovore istom merom“, naglasio je Peskov.\n„Sada, kada ova situacija dotiče sve, bez izuzetka, ne postoji alternativa zajedničkom delovanju u duhu partnerstva i uzajamne pomoći“, zaključio je portparol ruskog lidera.


NA VEČERI KOD MOGERINI Dačić: Srbija je za dijalog sa Prištinom | Ekspres.net\nNA VEČERI KOD MOGERINI Dačić: Srbija je za dijalog sa Prištinom\nStriktno poštovanje zaključenih i dogovorenih okvira regionalne saradnje od strane svih učesnica u regionu, bez izuzetka, je preduslov uspešne realizacije i unapređenja regionalne saradnje, naznačio je ministar Dačić. Takođe je istakao da punopravno članstvo u EU predstavlja ključni spoljnopolitički prioritet Srbije.\nNaglasio je da je mesto Srbije i čitavog regiona upravo u EU. Šef srpske diplomatije istakao je da se Srbija zalaže za mir i stabilnost u regionu i da je regionalna stabilnost jedan od spoljnopolitičkih prioriteta kojima je Srbija posvećena.\nTags dijalog Beograd i Prištinafederika mogeriniivica dacic\nDačić: U Berlinu neće biti rešenja o Kosovu, jer Srbija ne popušta pod pritiscima Dačić: SAD ne pritiska Srbiju zbog dijaloga, jer zna da nije problem u nama Pacoli: Sastanak u Helsinkiju je prilika da budemo ravnopravni sa drugim zemljama Mogerini: Potrebno da se Beograd i Priština vrate pregovorima


"Uprkos oscilacijama, bitcoin nije balon, već je postao mainstream" - Bonitet\n„Uprkos oscilacijama, bitcoin nije balon, već je postao mainstream“\nDugogodišnji investitor Bil Miler smatra kako bitcoin nije balon već kako najpopularnija kriptovaluta čvrsto ulazi u mainstream.\nGovoreći za CNBC, Miler poručuje kako se recentni uzlet bitcoina značajno razlikuje od onog iz 2017.\nU intervjuu za „The Exchange“, osnivač i glavni investicioni direktor firme Miller Value Partners rekao je kako veruje da bitcoin još uvek ima prostora za rast. Najveća kriptovaluta na svetu po tržišnoj vrednosti trgovala se u utorak popodne za oko 55.800 američkih dolara. Od početka godine vrednost mu je povećana čak 90 odsto, prenosi Seebiz.\n“Ponuda [bitcoina] raste 2% godišnje, a potražnja raste brže. To je sve što stvarno trebate znati, a to znači da će mu cena i dalje rasti”, rekao je Miler koji je prvi put počeo kupovati bitcoin oko 2014. ili 2015. godine po prosečnoj ceni od 350 dolara po novčiću.\nMeđutim, priznao je da će istorijsko nestabilni bitcoin verovatno i dalje imati velike oscilacije cena, poput one koja se dogodila tokom vikenda, srušivši digitalni novčić ispod 60.000 američkih dolara. Prošle nedelje dostigao je najviši nivo od gotovo 65.000 američkih dolara.\nMiler je rekao da je rast iz 2017. godine zapravo bio balon koji je na kraju pukao. Sada je drugačije, kaže:\n„Mislim da ovo uopšte nije balon u bitcoinu. Mislim da je ovo početak njegovog integrisanja ”, rekao je Miler.\nPrethodni tekst„Čitulja“ za Superligu Evrope\nSledeći tekstBanke i društveni mediji: Budite tu gde vaši klijenti provode vreme


Ministar Nuhodžić i direktor Stojanović sastali se sa direktorom Uprave policije Republike Turske Selamijem Altinokom\nDatum objave: 02.11.2017 13:40 | Autor: MUP\nUzajamna podrška i razumijevanje između Crne Gore i Republike Turske doprinose kvalitetnoj i dinamičnoj saradnji dvije zemlje na planu bezbjednosti i policijskih poslova, saopšteno je sa današnjeg sastanka ministra unutrašnjih poslova Mevludina Nuhodžića i direktora Uprave policije Slavka Stojanovića sa delegacijom Uprave policije Turske koju je predvodio direktor te institucije Selami Altinok.\nSastanak je bio prilika da se sagovornici osvrnu na konkretna zajednička djelovanja dvije policije na regionalnom i međunarodnom planu, naročito u dijelu razmjene informacija i operativnih podataka između crnogorskog i turskog INTERPOL-a. Kao veoma značajna aktivnost istaknuta je i saradnja službi na planu očuvanja bezbjednosti granica u odgovoru na izazove migrantske krize, kao i zajednička posvećenost dvije zemlje u pogledu borbe protiv terorizma kao globalnog fenomena.\nOvom prilikom ministar Nuhodžič i direktor Stojanović iskazali su zahvalnost turskim kolegama na kontinuiranoj podršci u vidu obuka i donacija, što je umnogome doprinijelo podizanju kvaliteta uslova rada i unapređenju znanja i vještina crnogorskih policajaca. U ovom segmentu naročito je prepoznata uloga Turske agencije za međunarodnu saradnju i razvoj (TIKA), posredstvom koje su, u najvećem dijelu, aktivnosti na ovom planu i realizovane.\nNa sastanku kojem je sa strane delegacije Republike Turske prisustvovao i ambasador te zemlje u Crnoj Gori Serhat Galip, ministar Nuhodžić je ocijenio da je Turska dala značajan doprinos i pružila podršku integracionim procesima Crne Gore u NATO, dodajući da na širem društvenom planu u narednom periodu saradnju treba usmjeravati i na jačanje ekonomskih i kulturnih veza dva naroda.\nOcjenjujući da su dosadašnja dinamika i kvalitet saradnje između Crne Gore i Republike Turske na visokom nivou, direktor Uprave policije te zemlje Selami Altinok poručio je da će Turska na polju bezbjednosti i policijskih poslova i u narednom periodu nastaviti da pruža podršku Crnoj Gori.\nGovoreći o zajedničkim izazovima na planu borbe protiv organizovanog kriminala, krijumčarenja narkotika, terorizma i drugih bezbjednosnih izazova, sagovornici su zajednički ocijenili da se združenim snagama i djelovanjem može obezbijediti najbolji odgovor i preduprijetiti nezakonito djelovanje kriminalnih aktera.\nKontinuitet saradnje na planu razmjene iskustava,edukacije i obuka za policijske službenike biće nastavljen i u narednom periodu, a kroz nove inicijative zajednički će se raditi i na unapređenju u oblasti vanrednih situacija i odgovora u slučaju elementarnih nepogoda i prirodnih katastrofa, poručeno je sa današnjeg sastanka.


Dačić na sednici Saveta bezbednosti UN: Srbija spremna za kompromis, Priština ne sprovodi dogovoreno | Novinska agencija Beta\nPOLITIKA-KOSOVO | 14.11.2017 17:35 > 14.11 19:29\nDačić je u obraćanju ambasadorima članica Saveta bezbednosti pozvao da se ne menja mandat Unmika uz ocenu da je prisustvo Misije UN od vitalnog značaja za izgradnju i unapredjenje stabilnosti i bezbednosti, kao i za izgradnju poverenja izmedju zajednica na Kosovu.\nŠef srpske diplomatije je rekao da je Srbija iznenadjena što u izveštaju generalnog sekretara UN o Kosovu nije pomenuto to što i posle gotovo četiri i po godine, nema napretka u sprovodjenju obaveza preuzetih u vezi sa uspostavljanjem Zajednice srpskih opština kao ključnog dela Prvog sporazuma o normalizaciji odnosa.\nDačić je naveo da je konstruktivnost Srbije pokazana nizom odluka, nedavno je realizovana integracija sudija i tužilaca u pravosudni okvir Kosova, kao i da je "odgovoran pristup potvrdjen i hrabrom političkom odlukom poslanika Srpske liste da nakon održanih parlamentarnih izbora, udju u Vladu Kosova na čijem je čelu Ramuš Haradinaj".\n"Moram da konstatujem da i danas, posle gotovo četiri i po godine, nema napretka u sprovodjenju obaveza preuzetih u vezi sa uspostavljanjem Zajednice srpskih opština kao ključnog dela Prvog sporazuma o normalizaciji odnosa što, na naše iznenadjenje, nije ni pomenuto u izveštaju. Uspostavljanje ZSO za nas predstavlja najvažnije pitanje, koje bi trebalo da doprinese unapredjenju zaštite interesa Srba na Kosovu i Metohiji", rekao je Dačić.\nOn je pozvao predstavnike vlasti u Prištini da pokažu "iskrenu volju i posvećenost dijalogu", da bez odlaganja pristupe uspostavljanju ZSO i izvrše preuzete obaveze kako bi se najvažniji element Briselskog sporazuma konačno sproveo u delo. "Time bi izjave Ramuša Haradinaja da 'dijalog nema alternativu', kao i da 'dijalog moramo vratiti ljudima, odnosno da je dijalog izmedju naroda, a ne samo između političke elite', dobile na kredibilitetu", rekao je on.\nDačić je rekao da Priština i dalje krši odredbe Sporazuma o zvaničnim posetama budući da su, kako je naveo, bez valjanog razloga, bile zabranjene posete ministra prosvete, nauke i tehnološkog razvoja Mladena Šarčevića i direktora Kancelarije za Kosovo i Metohiju Marka Djurića.\n"Osim toga, i dalje su evidentni problemi u oblasti slobode kretanja i integralnog upravljanja administrativnom linijom neadekvatan tretman raseljenih lica kojima se bez osnova za ulazak u Pokrajinu traže dodatni lični podaci i nepriznavanje pasoša koje izdaje Koordinaciona uprava MUP Srbije", rekao je Dačić.\nDačić je rekao da nastojanja da se promeni dugogodišnji modalitet informisanja Saveta bezbednosti UN i celokupnog članstva UN stvaraju nove podele u Savetu bezbednosti i produbljuju jaz izmedju Beograda i Prištine, što nikako ne doprinosi stvaranju konstruktivne atmosferu za nastavak dijaloga.\nDačić je rekao da je prisustvo Unmika u nesmanjenom obimu i s neizmenjenim mandatom, kao garanta statusne neutralnosti medjunarodnog prisustva na Kosovu, od vitalnog značaja za izgradnju i unapredjenje stabilnosti i bezbednosti, kao i za izgradnju poverenja izmedju zajednica na Kosovu.\nOn je dodao da u prilog argumentaciji da obim Unmika i drugog medjunarodnog prisustva na Kosovu ne treba menjati govore i podaci da se danas u Srbiji, van Kosova, posle 18 godina od uspostavljanja medjunarodnog prisustva, još uvek nalazi preko 200.000 interno raseljenih lica koja su bila primorana da napuste Kosovo.\nŠef srpske diplomatije je rekao da izveštaj generalnog sekretara UN konstatuje niz strukturalnih nedostataka institucionalnog i pravosudnog sistema na Kosovu, što se u najvećoj meri posledično negativno odražava na ugrožene zajednice, prevashodno na zaštitu prava srpske i drugih nealbanskih zajednica na jugu Kosova, prava povratnika, ali i na proces pomirenja medju zajednicama.\n"Medjunarodna zajednica mora uložiti dodatne napore kako bi se na Kosovu i Metohiji izgradilo društvo gde će se poštovati vladavina prava, kreirali uslovi za efektivno, nepristrasno i kredibilno procesuiranje ratnih zločina i rasvetlila sudbina nestalih, čime bi se dao podsticaj procesu pomirenja medju zajednicama", rekao je Dačić.\nOn je izrazio očekivanje da će se posle definisanja pravnog okvira za pokretanje i vodjenje odgovarajućih postupaka pred Specijalnim sudom za zločine počinjene na Kosovu, protiv svih osumnjičenih za zločine počinjene prema Srbima i drugim nealbancima, pokrenuti kredibilni sudski postupci.\nSrbija je uverena da je svaki pokušaj unilateralnog rešavanja bilo kog pitanja u odnosima Beograda i Prištine neprihvatljiv, i da može negativno uticati na napredak u sprovodjenju obaveza preuzetih u dijalogu, rekao je Dačić.\n"U tom kontekstu, želim posebno da naglasim naše protivljenje, kao i protivljenje medjunarodne zajednice, nastojanjima da se formira vojska Kosova i upozorim da ovakvi jednostrani potezi Prištine nose sa sobom opasan potencijal za destabilizaciju bezbednosne situacije u regionu i ugrožavanje procesa normalizacije odnosa Beograda i Prištine", rekao je Dačić.\nOn je rekao da pokušaji Prištine da se učlani u medjunarodne organizacije, politizuju njihov rad, ali i da nailaze na protivljenje značajnog broja država, medju kojima ima i onih koje su priznale jednostrano proglašenu nezavisnost.\nŠef Unmika je rekao da ekonomski rast, mir i stabilnost zavisi od odnosa medju susedima, dodajući da su toga svesni i u Beogradu i u Prištini.\nNebenzja je izjavio da je pokušaj formiranja vojske Kosova u suprotnosti sa rezolucijom 1244 SB UN kojom je precizirano da su medjunarodne snage jedina oružana snaga u toj pokrajini.\nOna je pozvala Beograd i Prištinu da nastave dijalog u Briselu, a kao jedan od napretka navela je integraciju 40 sudija i 13 tužilaca sa severa Kosova u kosovsko pravosudje.\nPredstavnik Kine Vu Haitao izjavio je da Kina poštuje suverenitet i teritorijalni integritet Srbije i Unmik, izrazivši nadu da će politički lideri obe strane staviti potrebe gradjana na prvo mesto i da će se uzdržavati akcija i retorike koja može da dovede do eskalacije situacije.\nRekao je da London saradjuje sa Prištinom u cilju jačanja vladavine prava.\nPredstavnik Japana Jasuhisa Kavamura je rekao da se Kosovo već dugo susreće sa izazovima medju kojima je i otvaranje novih radnih mesta, a da je rizik od izbijanja nasilja na Kosovu daleko kada se poredi sa nekim drugim delovima sveta, kao što je Bliski istok.\n"Medjunarodni sud pravde je konstatovao da Kosovo (proglašavanjem nezavisnosti) nije pogazilo medjunarodno pravo. Dok se približavamo desetoogodišnjici nezavisnosti imamo razloga da budemo ponosni", kazala je Čitaku.


VLADA: SAMOIZOLACIJA OD 14 DANA ZA SVE GRAĐANE CRNE GORE PO ULASKU U SRBIJU\nN1\t utorak, 07 jul 2020 14:49\nBEOGRAD - Vlade Srbije je, na osnovu procene trenutne epidemiološke situacije u regionu, donela odluku da se svim građanima Crne Gore, koji ulaze u našu zemlju određuje obavezna mera samoizolacije u trajanju od 14 dana.\n"Ova lica u obavezi su da pri ulasku u zemlju prijave adresu na kojoj će boraviti naredne dve nedelje, kako bi nadležni organi mogli da kontrolišu poštovanje izrečene mere", navodi se u saopštenju vlade.\nVlada Srbije, kako se dodaje, nastaviće sa najvećom pažnjom da prati razvoj epidemiološke situacije izazvane korona virusom kako u zemlji tako i u regionu i još jednom je apelovala na sve građane da se pridržavaju mera i budu odgovorni prema sebi i drugima.\nNacionalno koordinaciono telo Crne Gore za zarazne bolesti odlučilo je juče da se sve osobe koje iz Srbije uđu u Crnu Goru od sinoć upućuju u karantin, u objekte spremne za tu namenu.\n"Zbog toga lica koja ulaze u Crnu Goru iz Srbije do daljega neće biti upućivana u kućnu samoizolaciju, već isključivo u karantin u objektima koje je država odredila za tu meru", navodi se u saopštenju.\nHEOJI U DOBA KORONAVIRUSA\nnedelja, 20 septembar 2020 11:52\nnedelja, 05 april 2020 17:22


Ime i prezime Spasoje 'Paja' Samardžić\nFC Twente (Hol),\nRođen 20. maja 1942. u Kraljici, na Kosovu.\nKao odlično desno krilo, bio je jedan od najboljih igrača u najuspešnijem periodu OFK Beograda, sa kojim je, uz jedan postignuti gol u finalu, osvojio 1962. trofej Fudbalskog kupa Jugoslavije.\nPočeo je da igra 1957. u ekipi Novog Beograda, a od 1958. do decembra 1966, sa velikim uspehom je nosio dres OFK Beograda.\nTri sezone je igrao u Holandiji za ekipe FC Twente Enschede (1966-1967) i Feyenoord (1967-1969), a karijeru je završio u poznatoj francuskoj ekipi AS Saint-Etienne (1969-1972).\nUz tri utakmice za omladinsku (1959) i jednu za mladu reprezentaciju (1963), za nešto više od četiri godine odigrao je čak 26 utakmica za najbolju selekciju Jugoslavije, za koju je postigao tri gola. Debitovao je 16. septembra 1962. protiv Nemačke DR (2:2) u Lajpcigu, zatim je učestvovao na Olimpijskim igrama 1966. u Melburnu, a poslednju utakmicu za nacionalni tim odigrao je 19. oktobra 1966. protiv Čehoslovačke (1:0) u Beogradu.\nRelativno rano se povukavši sa zelenog polja, jedno kraće vreme bio je trener FK Srema (Jakovo) i FK Beograd sa Karaburme.\n1971-72 Saint-Étienne AS FRA 1 2 2\n1970-71 Saint-Étienne AS FRA 1 16 1\n1969-70 Saint-Étienne AS FRA 1 15 3\n1968-69 Feyenoord NED 1 8 1\n1967-68 Feyenoord NED 1 31 11\n1966-67 FC Twente NED 1 17 7\n1966-67 OFK Beograd YUG 1 9 0\n1965-66 OFK Beograd YUG 1 27 10\n1964-65 OFK Beograd YUG 1 26 13\n1963-64 OFK Beograd YUG 1 22 12\n1962-63 OFK Beograd YUG 1 21 4\n1961-62 OFK Beograd YUG 1 21 9\n1960-61 OFK Beograd YUG 1 13 2\n1959-60 OFK Beograd YUG 1 4 1\nCareer Totals: 232 76


Prodaja vozila Folksvagen pala za 15,2 odsto u 2020. godini • RTK\nNemački proizvođač automobila "Folksvagen" (VW) kaže da mu je prodaja u svetu opala prošle godine za 15,2 odsto zbog pandemije kovida-19, ali da se pred kraj godine znatno oporavila, dok se 2020. više nego utrostručila prodaju e-vozila, samo na baterije.\n„Folksvagen“ je u sredu rekao da je prodaja najviše opala u Zapadnoj Evropi, za 21,6 odsto, dok je prodaja u Kini, najvećem pojedinačnom tržištu te kompanije, opala za 9,1 odsto.\nMeđu vodećim po prodaji e-vozila bili su „Folksvagen ID.3 Compact“ sa 56.500, „Audi e-tron SUV“ sa 47.300 i vrhunski „Porsche Taican“ sa 20.000 komada.\n„Folksvagen“ je rekao da je njegova prodaja pala za manje od ukupnog proseka tržišta automobila u svetu, što znači da je malo proširio svoj tržišni udeo.\n„Pandemija COVID-19 učinila je 2020. godinu izuzetno izazovnom“, rekao je šef prodaje grupe VW Kristian Dalhaj. „VW grupa se dobro pokazala u tim uslovima i ojačala je svoju tržišnu poziciju“, istakao je on.\nPored matične marke, brendovi grupe „Folksvagen“ su i „Audi“, „Porsche“, SEAT, „Škoda“ i kamioni MAN i „Scania“.


RTCG - Radio Televizija Crne Gore - Nacionalni javni servis :: Društvo :: Čine sve da željeznički saobraćaj što prije bude normalizovan\n25. 04. 2022. 14:06 >> 20:24 6\nŽeljeznički saobraćaj između Podgorice i Bijelog Polja i dalje je u prekidu. Iz Željezničkog prevoza su za Televiziju Crne Gore kazali da su ekipe Željezničke infrastrukture na terenu i čine sve da se saobraćaj na tom dijelu pruge što prije normalizuje. Do tada, organizovan je alternativni prevoz putnika autobusima.\nPodsjećamo, do prekida željezničkog saobraćaja došlo je u subotu usljed iskliznuća lokomotive teretnog voza na pruzi kod Kolašina.\n"Ekipe Željezničke infrastrukture koja je nadležna za rješavanje ovog problema su konstantno na terenu i ulažu napore kako bi se saobraćaj što prije normalizovao", kazala je za TVCG portparolka Željezničkog prevoza Jovana Jovanović.\nOna napominje da je Željeznički prevoz od momenta prekida saobraćaja na ovom dijelu pruge organizovao alternativni prevoz putnika autobusima.\n"Taj vid prevoza će se vršiti sve do normalizacije saobraćaja tako da je saobraćaj u tom dijelu pokriven za sve korisnike naših usluga. Oni i dalje imaju mogućnost da putuju na toj relaciji", kazala je Jovanović.\nIz Željezničkog prevoza dodaju da lokalni u lokalnom saobraćaju na relaciji Bar - Bijelo Polje - Bar, ima više zaustavljanja dok putnici međunarodnog voza imaju direktan prevoz iz Bara do Bijelog Polja, a putovanje iz Bijelog Polja nastavljaju vozom.\n"Dakle u lokalnom prevozu na relaciji Bar - Bijelo Polje - Bar autobuski prevoz iz Podgorice do Bijelog Polja ima zaustavljanja u stanicama Podgorica, Kolašin, Mojkovac, Žar i Lješnica i naravno Bijelo Polje, dok je za putnike međunarodnog voza organizovan prevoz direktno iz Bara do Bijelog Polja i obratno, a iz Bijelog Polja se putovanje dalje nastavlja vozom. Dakle, autobusi se zaustavljaju na stanicama Bijelo Polje, Mojkovac, Kolašin, Podgorica, Sutomore i Bar prema redu vožnje", kazala je Jovanović.\nOna napominje i da se saobraćaj između Bara i Podgorice i Podgorice i Nikšića odvija nesmetano po redu vožnje.\nŽPCG Željeznički prevoz


STEVIĆ: Digitalizacijom do javne uprave okrenute građanima! - Informer\nDigitalizacija nam omogućava da stvorimo uslužnu javnu upravu okrenutu potrebama građana i privrede, izjavio je za današnju "Politiku" Bojan Stević, državni sekretar u Ministarstvu državne uprave i lokalne samouprave.\nOn je, ipak, rekao da još nije sasvim prošlo vreme takozvane "Mice ubice", tipične šalterske službenice sa burekom i jogurtom ispred sebe, koja uvek traži još jedan papir.\n- To je proces - istakao je Stević.\nPrema njegovim rečima, nove tehnologije tu pomažu i olakašavaju život građanima, ali ga olakšavaju i samim službenicima, bili oni u institucijama republike ili po opštinama.\n- Firme se danas otvaraju za 24 sata, građevinske dozvole se neuporedivo brže izdaju, moguće je koristiti elektronski potpis u transakcijama, elektronski pečat, a pripremljen je i nacrt zakona o elektronskoj upravi, koji će papir prepustiti arhivama - kaže Stević.\nOn kaže da je Srbiju zadesila nesreća da su joj izumrli industrijski centri i da su zbog toga svi, od najvišeg nivoa, predsednika Aleksandra Vučića, uključeni u dovođenje velikih investitora i stimulisanje lokalnih preduzeća.\nStević je naglasio da država u tome pomaže gradeći infrastrukturu, ali da je bitna uloga lokalnih vlasti, njihova efikasnost i kvalitet radne snage.\n- Ekonomski razvoj nije samo zakonska već i stvarna obaveza. Svaka novootvorena firma, ali i svaki stečaj direktno utiču na standard građana, ali i na prihode opština, kao što na to utiče i širi obuhvat porezom - naveo je Stević.\nOn je ukazao da je digitalizacija omogućila razmenu podataka između različitih institucija i službi.\nZakon o upravnom postupku doneće građanima uštedu veću od 6.000.000 sati koje su provodili pred šalterima što u novcu iznosi 245.000.000 godišnje, što znači da je promenjen sistem u kojem su građani morali da troše vreme i novac kako bi dobili raznorazne potvrde i izvode.\nSada je svaki službenik u obavezi da potrebne podatke iz službenih evidencija razmenjuje sa drugim državnim organima, objasnio je Stević. On kaže da u najsiromašnijim lokalnim samoupravama ima neznanja i grešaka, ali da nema otpora.\nGradovi i opštine su, kako je naveo, svesne šta im donose reforme, a sa druge strane državi je jasno da je nosilac i ovih digitalnih promena čovek i zbog toga je u toku osnivanje nacionalne akademije za stručno usavršavanje zaposlenih na svim nivoima.\nMinistarstvo za lokalnu samoupravu je, prema njegovim rečima, napravilo pomak i novim Zakonom o inspekcijskom nadzoru.\nPrva novina je da sada inspekcije kontrolišu i neregistrovane firme, što ranije nije bio slučaj, a druga izmena je savetodavna funkcija inspektora što je pospešilo borbu protiv sive ekonomije.\nStević je napomenuo da je Inspektorat za rad u prvih sedam meseci ove godine zatekao čak 13.716 radnika na crno, a posle toga je čak 12.861 osoba dobila radnu knjižicu, dok je procenat zasnivanja radnog odnosa bio čak 94 odsto.\nOd avgusta 2015. godine, obavljeno je više od 8.000 nadzora nad neregistrovanim privrednim subjektima, istakao je on.\nBojan Stević državni sekretar ministarstvo državne uprave digitalizacija\nSTEVIĆ SRBIMA NA KiM: Tu smo da pomognemo i rešimo problem!


Prezentacija aplikacije e - zdravstvena legitimacija\nUtorak, 05 Juni 2018 11:33\nZavod zdravstvenog osiguranja Tuzlanskog kantona bio je domaćin sastanka sa predstavnicima javnih zdravstvenih ustanova sa područja Tuzlanskog kantona. U tom smislu prezentovan je program/aplikacija za funkcionisanje i implementaciju e – zdravstvene legitimacije.\nOBAVIJEST: Korištenje zdravstvene zaštite u Republici Hrvatskoj\nPonedeljak, 14 Maj 2018 12:33\tRiad Kurtalić, dipl.žurnalista\nPred nastupajuću turističku sezonu, Zavod zdravstvenog osiguranja Tuzlanskog kantona obavještava osigurana lica kojima je radi privremenog boravka u Republici Hrvatskoj (turističkog boravka) izdat obrazac BH/HR 3, da su dužni isti razmijeniti u nadležnoj ispostavi Hrvatskog zavoda zdravstvenog osiguranja. Na osnovu izdatog bolesničkog lista zdravstvena zaštita se može koristiti samo kod ugovornih pružatelja zdravstvene zaštite.\nTurističke ambulante, koje se smještene pretežno u domovima zdravlja, nisu ugovorni pružatelji zdravstvene zaštite i ukoliko zdravstvena zaštita bude pružena u istim, a osigurana lica posjeduju uredno izdati obrazac BH/HR 3 odnosno bolesnički list, troškove korištenja zdravstvene zaštite snose lično i nemaju pravo na refundaciju istih.\nInformacija o pregovaračkom postupku bez objave obavještenja (dorada softvera)\nČetvrtak, 19 April 2018 13:27\tRiad Kurtalić, dipl.žurnalista\nU skladu sa članom 28. stav (4) Zakona o javnim nabavkama BiH („Službeni glasnik BiH" broj: 39/14), Zavod zdravstvenog osiguranja Tuzlanskog kantona objavljuje Informaciju da u skladu sa članom 21. stav (1) tačka c) Zakona o javnim nabavkama BiH, provodi pregovarački postupak bez objave obavještenja - “dorada softvera za bolovanje“.\nTenderska dokumentacija za sve zainteresovane kandidate/ponuđače se nalazi na Pisarnici Zavoda zdravstvenog osiguranja Tuzlanskog kantona, Franjevačka 36, Tuzla.\nJavni poziv za izbor investicijskih banaka za 2018. godinu\nSrijeda, 28 Mart 2018 10:39\tRiad Kurtalić, dipl.žurnalista\nZavod zdravstvenog osiguranja Tuzlanskog kantona objavljuje Javni poziv za izbor investicijskih banaka za 2018. godinu. Zavod ima namjeru izvršiti odabir najviše 4 (četiri) depozitne banke za usluge oročavanja raspoloživih sredstava Zavoda.\nJavni poziv za izbor investicijskih banaka za 2018. godinu i Obrazac prijave, kao i Nacrt Ugovora možete preuzeti putem dole postavljenog linka


IZVEŠTAJ DIKA MARTIJA: Veselji doveden u vezu sa logorima u Albaniji | Ekspres.net\nOdlazeći predsednik kosovske Skupštine i lider Demokratske partije Kosova Kadri Veselji našao se među bivšim članovima OVK, koje je pozvao Specijalni sud u Hagu, i kako javlja KTV, njegovo ime se pominje u više navrata u izveštaju Dika Martija.\nVeseljijevo ime pominje se u izveštaju Dika Martija u tački 114 u kojoj se kaže da su bivši komandanti OVK koji su upravljali navodnim logorima na severu Albanije bili povezani sa grupom “Drenica” pod vodstvom Hašima Tacija i u koordinaciji, između ostalh, i sa sadašnjim liderom Demokratske partije Kosova.\nU izveštaju se navodi da su pomenuti neprekidno istraživani kao osumnjičeni za ratne zločine, organizovani kriminal u velikim slučajevima od strane tužilaca UNMIK-a, Haškog tribunala i Euleksa. Međutim, do danas, svi su izbegavali efikasnu pravdu, prenosi portal Kosovo online.\nPovezane vesti – HAG GAĐA ŽUTU KUĆU: Komandanti iz izveštaja Martija idu na saslušanje?\nVeselji se dovodi i u vezu sa saslušanjem osumnjičenih koji su sarađivali sa srpskim vlastima. Pored Veselija, koji se pominje u Martijevom izveštaju, potvrđen je i poziv za Azema Sulju, ali ne i za Tačija, Halijtija i Muju.\nTags hagKadri VeseljiSpecijalni sud za zločine OVK\n(VIDEO) INCIDENT ISPRED SUDA UOČI IZRICANJA PRESUDE RATKU MLADIĆU: Napadnut mladić zbog nošenja srpske zastave, pokušali da je otmu INTERVJU NIKOLA ŠAINOVIĆ: Milošević i Tuđman mogli su da odluče o svemu osim o početku i kraju rata Mustafa: Ideju o taksama prvi dali Tači, Veselji, Hodžaj Biljana Plavšić: Da se nije trgovalo, rat bi se završio ranije – NOVI BROJ EKSPRESA


SSP: Prijave zbog nameštenog tendera za Moravski koridor - Infobrif\nObjavljeno 27.08.2019. u 17:38\nTvrdnju Stranke slobode i pravde (SSP) da je u pitanju namešten posao i da je raspisivanje tendera za izgradnju tzv. Moravskog koridora farsa, danas je potvrdila Radna grupa Vlade Srbije konstatacijom da se kao jedini ponuđač za taj projekat pojavio konzorcijum Behtel-Enka, prenosi Danas.\nSSP će podneti prijave protiv svih članova Vladine radne grupe za izbor izvođača radova na tzv. Moravskom koridoru, pošto su učestvovali u organizaciji nameštenog tendera za unapred poznatog izvođača, američko-turski konzorcijum Behtel-Enka i time grubo prekršili odredbe Zakona o javnim nabavkama, navodi se u saoptenju ove stranke.\nNakon što je Vučić u februaru 2017. formirao radnu grupu za pripremu komercijalnog ugovora za izgradnju Moravskog koridora upravo sa konzorcijumom Bechtel-Enka, u oktobru 2018. godine ministarka Mihajlović potpisala Memorandum o razumevanju sa ovim izvođačem, a Vučić u martu 2019. na sastanku sa predstavnicima Bechtel-Enka i finansijera projekta najavio početak radova u trećem kvartalu 2019. godine, bilo je jasno ko će izvoditi radove, a da je tender samo farsa.\nČinjenica da su planirani troškovi izgradnje 500 miliona evra iz 2012. godine porasli na 800 miliona evra, najbolje govori o razmerama štete koju će realizacija ovog projekta imati za građane Srbije.\nSSP zahteva od nadležnih institucija da se ponište svi tajni dilovi u vezi sa izgradnjom infrastrukturnih projekata, da se ponovo preispita opravdanost izgradnje auto-puta punog profila na deonici Pojate-Preljina i da se u konkurentskom postupku izabere najpovoljniji izvođač radova.\nSmrt u hotelu Moskva, policija i hitna pomoć na Terazijama


Festival ideja i inovacija – Sarajevo Unlimited 2016 | PRIME Communications\nPrime Communications bio je PR partner Foruma\nPrvi regionalni Forum inovacija Sarajevo Unlimited, konferencija koja na jednom mjestu okuplja sve relevatne institucije, kompanije, organizacije, startupe i investitore sa ciljem promocije inovacija u biznisu, inovativnog poslovanja i korištenja resursa startup kompanija, 3. novembra održan je u Sarajevu u organizaciji preduzetničkog i inovacijskog centra Networks. Događaj je okupio više od 400 učesnika – inovatora, predstavnika kompanija, institucija, stručnu javnost i medije.\nForumom je Networks proslavio godinu dana postojanja i rada, a Forum je organizovan u saradnji sa Projektom zapošljavanja mladih (YEP) i Ambasadom Švicarske u BiH, te partnerstvu sa Phillip Morris International, Internacionalnim Univerzitetom u Sarajevu, Microsoftom i AmCham – Američkom trgovačkom komorom u BiH. Forum inovacija su podržali Savjet ministara BiH, Vlada Kantona Sarajevo (kancelarija premijera Konakovića) i Američka ambasada u BiH.\nAgencija Prime Communications je bila PR partner foruma Sarajevo Unlimited 2016.\nBanjalučka pivara predstavila novu bocu\n13. međunarodni „Lino Fest“\nUNICEF dodjela godišnje novinarske nagrade za izvještavanje o djeci\nPredstavljanje trećeg linearnog akceleratora sa Rapid Arc tehn.


Banca Intesa i KfW kreditiraju mikro, mala i srednja preduzeća, poljoprivrednike i opštine sa 46,5 mil EUR - Edukaplus\nBanca Intesa i KfW kreditiraju mikro, mala i srednja preduzeća, poljoprivrednike i opštine sa 46,5 mil EUR\nBanca Intesa i KfW Razvojna banka kao predstavnik Vlade Savezne Republike Nemačke potpisale su danas ugovore o tri kreditne linije u ukupnoj vrednosti od 46,5 mil EUR čija će sredstva Banca Intesa plasirati u vidu povoljnih kredita za mikro, mala i srednja preduzeća, registrovana poljoprivredna gazdinstva i lokalne samouprave.\nZa podršku mikro, malim i srednjim preduzećima iz ruralnih sredina, pre svega onim koja se bave poljoprivrednom proizvodnjom, kao i registrovanim poljoprivrednim gazdinstvima, namenjena je kreditna linija u iznosu od 23,5 mil EUR.\nSredstva iz ove linije, koja ima ročnost od sedam godina, će omogućiti klijentima finansiranje svih investicionih projekata i trajnih obrtnih sredstava na duži vremenski period nego što je to do sada bio slučaj, uz povoljniji rok otplate i duži grejs period.\nZa registrovana poljoprivredna gazdinstva predviđena je i kreditna linija od 8 mil EUR iz koje će Banca Intesa odobravati kredite za finasiranje obrtnih sredstava u ratarskoj proizvodnji. Ovaj inovativni proizvod, jedinstven na domaćem tržištu, će kao posebnu pogodnost uključivati i osiguranje useva od osnovnih rizika na iznos ulaganja.\nLokalne samouprave će biti u mogućnosti da apliciraju za kredite za finansiranje infrastrukturnih investicionih projekata opština i javnih preduzeća iz kreditne linije u vrednosti od 15 mil EUR. Sredstva će biće plasirana sa rokom otplate do sedam godina i grejs periodom do tri godine.\nOd uspostavljanja saradnje sa KfW Razvojnom bankom 2008. godine, Banca Intesa je sa ovom finansijskom institucijom potpisala ukupno osam kreditnih linija. Pored tri linije potpisane na današnjoj svečanosti, realizovane su i četiri za lokalne samouprave i javna preduzeća u kumulativnom iznosu od 100 mil EUR, kao i jedna za mala i srednja preduzeća u vrednosti od 20 mil EUR


Zbunjuju vas sve te skraćenice – Pogledajte LGBTQAlfabet kratki film – Boris Milićević\nBoris Milićević\tLGBT aktivizam, Muzika, Sport\t 07/06/2017 1 Minute\nPovodom Meseca ponosa lanac fitnes studija Equinox u Los Anđelesu je uradio spot koji će vam pomoći da shvatite kojim jezikom govori LGBTIQA2S (i ko zna koje još slovo) zajednica.\nLGBTQAlphabet: Six Letters Will Never Be Enough je petominutni kratki film koji istražuje LGBT akronime. U spotu koji je režirao Jordan Bahat, a koreografiju urado Andrew Winghart plesači prikazuju termine kao što su „drag“, „femme“, „kink“, „masc“ i „vogue“.\nUživajte, nadajući se da će i naš jezik jednom biti ovako bogat u opisivanju naše egzistencije.\nPrevious Post Misterb&b prikupio 8,5 miliona dolara kako bi konkurisao Airbnb na LGBT tržištu\nNext Post Da li će McDonald’s ponuditi „gej pomfrit“ i u Srbiji


Međunarodni sud za arbitražu u sportu primio žalbe Srbije i Albanije\nNISU ZADOVOLJNI ODLUKOM UEFA\n08.01.2015. 23:04h Ažurirano: 16.02.2019. 11:25h\nMeđunarodni sud za arbitražu u sportu (CAS) potvrdio je danas da je primio žalbe Fudbalskih saveza Srbije i Albanije na odluku Evropske fudbalske unije (UEFA) da ih kazni zbog incidenata na meču u Beogradu 14. oktobra, u okviru kvalifikacija za Evropsko prvenstvo.\n"Albanija i Srbija traže da se ponište odluke Uefe... Ili da se smanje nametnute kazne", navodi se u saopštenju.\nMeč u Beogradu, koji se igrao 14. oktobra prošle godine, prekinut je pred kraj prvog poluvremena pri rezultatu 0:0, kada se iznad stadiona pojavio dron sa zastavom takozvane Velike Albanije, nakon čega su uslijedili incidenti, kada je grupa navijača Srbije utrčala na teren.\nEvropska fudbalska unija (Uefa) registrovala je utakmicu službenim rezultatom 3:0 za Srbiju, ali joj je oduzela tri boda i odredila da odigra dvije utakmice bez publike u kvalifikacijama i kaznila Savez novčano 100.000 eura. Fudbalski savez Albanije kažnjen je sa 100.000 eura.\nOba Saveza žalila su se na te kazne, ali je Uefa odbila njihove žalbe, pa su se žalili CAS-u.\nSrbija je pred praznim tribinama izgubila od Danske sa 1:3, a narednu utakmicu pred praznim tribinama odigraće protiv Jermenije, 4. septembra.\nAlbanija će u oktobru biti domaćin Srbiji, u kvalifikacijama za Evropsko prvenstvo 2016. godine.\nNa tabeli grupe I kvalifikacija Srbija trenutno ima samo jedan bod, a narednu utakmicu igra 29. marta u Lisabonu protiv Portugala.\nMeđunarodni sud za arbitražu


Završni račun za 2015. godinu pokazao je dobit ostvarenu kroz uštede i racionalizaciju. Sredstva su investirana najviše u obnavljanje voznog parka. Očekuje se izmena Odluke o čistoći grada i odnošenje smeća putem tipskih posuda iz vangradskih naselja. Za sanaciju gradske deponije priprema se projekat. Uskoro nastavak radova u azilu u Ganjo šoru\nAzil, novoizgrađeni deo pruža najbolje uslove\nza smeštaj pasa\nU danima kada temperature uveliko prelaze trideseti podeok, Javno komunalno preduzeće „Čistoća i zelenilo“ sumiralo je završni račun za 2015. godinu, s obzirom da je stavljanje tačke na njega zakonski pomereno sa februara na juni. A da je „Čistoća“ prethodnu godinu finansijski završila veoma uspešno, značajno je između ostalog i za to koliko uspešno u ovom preduzeću ispunjavaju obavezu održavanja higijene u letnjem periodu, jer su uspeli da kupe još jednu cisternu za polivanje ulica.\n„Prošlu godinu završili smo veoma uspešno i ostvarili smo čistu dobit od 56 miliona dinara, od kojih će polovina, što je zakonska obaveza, biti uplaćena u budžet grada. Već smo i u 2014-toj imali dobit od 10 miliona dinara, ali ona je sada mnogo veća. Ovaj rezultat smo postigli tako što su kroz uštede i racionalizaciju u preduzeću troškovi smanjeni za 60 miliona dinara u odnosu na plan. Tu pre svega mislim na bolji odnos prema radu i čuvanje osnovnih sredstava, ali ne treba zaboraviti ni naplatu koja se kod građana kreće od 88 do 90 odsto i zaista su svojim redovnim izmirivanjem obaveza zaslužni što „Čistoća i zelenilo“ može da im uzvrati blagovremenim i kvalitetnim uslugama“, kaže Slobodan Milošev, direktor Javnog komunalnog preduzeća.\nSlobodan Milošev, direktor JKP\nŠto se investiranja tiče, „Čistoća“ je u prošloj godini uložila 65 miliona dinara u poboljšanje svojih uslova rada i opreme, a grad je pomogao sa 15 miliona dinara da se završi izgradnja nečistog dela u azilu za napuštene životinje u Ganjo šoru i dobije dozvola za njegov rad.\n„Najviše smo se angažovali u obnavljanju voznog parka, prvenstveno kamiona, a kupili smo i jednu cisternu koja nam služi za pranje ulica, koja nije nova ali je očuvana, nemačka, i služiće još dugo godina. Rukovodimo se geslom da ne treba trošiti stotine hiljada evra kada se za par desetina hiljada može kupiti nešto što će sasvim dobro funkcionisati. Osim ranije kupljene velike korpe, za orezivanje drveća na 21 metar visine, nabavili smo sada i jednu manju, do 14 metara, i služiće kako za rezanje grana, tako i za skidanje ledenica sa zgrada, i slično. Uveli smo rasvetu na deponiji, što je važno za bezbednost, a obnovili i računarsku opremu“, objašnjava Slobodan Milošev.\nCilj je da se sami finansiramo!\nRegionalna deponija između Bikova i Oroma, kako se očekuje, počeće sa radom u januaru 2017. godine, a do tada je najavljeno da će u okviru ove investicije Javno komunalno preduzeće biti snabdeveno specijalnim vozilima, da će se uvesti primarna selekcija otpada u domaćinstvima i da će sva dobiti tipske posude za smeće, kako u gradu tako i u naseljima. To će zahtevati izmenu Odluke o održavanju higijene grada.\nGradska deponija smeća – potrebna je\n„Mi smo spremni da krenemo u prigradske mesne zajednice i počnemo organizovano odvoženje čvrstog komunalnog otpada, i predložićemo novom gradonačelniku da se izmeni Odluka ne čekajući otvaranje Regionalne deponije, već da sami pokušamo da rešavamo taj problem. Na taj način bi smanjili veliki broj divljih deponija smeća u okolini grada kojih ima preko trideset. Ako ne stignu tipske posude, spremni smo kao preduzeće da pomognemo i snabdemo njima sve naše građane u gradu i naseljima, za čega treba kupiti još oko 20.000 ovakvih kanti. To je vrednost negde oko 30 miliona dinara, i tu bi „Čistoća“ zajedno sa gradom mogla da učestvuje sa polovinom iznosa“, kaže direktor „Čistoće i zelenila“.\nKada je reč o selekciji i reciklaži otpada, Javno komunalno preduzeće u njemu vidi mogućnost da kroz izgradnju sopstvenog selektivnog centra kod sadašnje deponije i podizanjem postrojenja na biogas i bukvalno – stane na sopstvene noge!\n„U planu nam je izgradnja hale u selektivnom centru i imamo projekat tehnološke linije, a to ne bi ugrozilo poslovanje Regionalne deponije jer bi prvenstveno koristili biorazgradivi materijal sa deponije. Postoji projekat postrojenja na bio-gas, sa kojim čekamo da konkurišemo za sredstva u državi ili kod IPA fondova. U svakom slučaju, cilj bi bio da u budućnosti grad Subotica ne odvaja za higijenu i zelenilo, za čišćenje ulica i održavanje parkova, već da to sve može da finansira samo Javno komunalno preduzeće!“, kaže Slobodan Milošev.\nZa sanaciju i rekultivaciju sadašnjeg gradskog smetlišta u Aleksandrovačkoj bari, koja dolazi na red kada proradi Regionalna deponija, završeni su istražni radovi na samom telu deponije, koje je obavio konzorcijum domaćih i stranih stručnjaka u okviru firme „CBR“, a finansirala „Čistoća i zelenilo“. Sada treba da se na osnovu njih uradi projekat što je u planu za ovu godinu i uskoro će se raspisati javna nabavka.\n„Sanacija i rekultivacija je posao za budućnost, koji će trajati više godina, i obavljaće se po evropskim preporukama. Ne možemo da kažemo sada koliko će stajati, to će se videti iz projekta kada bude gotov, ali zastareli način pokrivanja zemljom i sejanja trave ne dolazi u obzir. Taj deo korita Palićkog jezera moraće da se očisti od smeća, kojeg ima, kako se procenjuje, oko 2 do 2,5 miliona tona, koliko se nakupilo tokom nekoliko decenija, deo da se iskoristi a deo odnese na Regionalnu deponiju. Zatim će se šljunkom, ugljem i filterima prečistiti voda ispod smetlišta, što jeste skupo ali može vrlo uspešno da se uradi“, kaže Milošev.\nAzil – druga faza\nPosle izgradnje takozvanog „nečistog dela“ za prihvat napuštenih pasa, prihvatilište u Ganjo šoru konačno je dobilo dozvolu za rad i sada hvatačka služba može da uklanja lutalice sa subotičkih ulica.\n„Imamo kapacitet u azilu, ukupno u karantinskom i čistom delu, za 250 pasa, i on nije do kraja popunjen da bi mogli, ako se negde pojavi agresivan pas, da ga pokupimo i smestimo. Prvenstveno nam je važno da ih ne bude u blizini škola, vrtića, na Radijalnom putu, u centru grada i tako dalje. A još je važnija njihova socijalizacija i udomljavanje, pa pozivamo građane da dođu u prihvatilište u Ganjo šoru i odaberu psa, zdravog, vakcinisanog, čipovanog i socijalizovanog, za čega ih pripremamo u saradnji sa Kinološkim savezom i što je bio smisao prve faze izgradnje azila. Inače, ni kapacitet od dve hiljade mesta ne bi bio dovoljan“, kaže Slobodan Milošev.\nUskoro treba da počne i druga faza radova u azilu, za koju je grad iz budžeta za ovu godinu obezbedio 10 miliona dinara.\n„Raspisana je javna nabavka, koja će trajati mesec dana, i nakon toga sledi izgradnja štenarnika – za smeštaj štenaca, ukoliko naiđemo na napuštene jer se po zakonu kuja sa kučićima ne sme pomerati sa mesta gde se zatekne. Zatim, biće tu objekat za pripremu hrane, magacinski prostor, mačkarnik, kompletna izolacija pasa – karantin, kao i uređenje treningcentra za socijalizaciju pasa. Ovo je već sada najbolje opremljeni azil takve vrste u Srbiji, a okončanjem druge faze radova uslovi će biti još više poboljšani“, kaže Slobodan Milošev.\n„Održavanje higijene grada uglavnom se radi noću, pranje biciklističkih staza i trotoara radi se ručno a sa cisternama slivnici, bankine i ivičnjaci. Osvežavanje ulica u toku dana nije u programu, a zbog visokih temperatura pravimo preraspodelu dnevnog radnog vremena od 6 do 14 časova, a kada su izuzetno velike vrućine skraćujemo ga za sat ili dva. Zbog gustog jutarnjeg saobraćaja pranje bankina i kolovoza i rad čistilice pomerili smo od 3 ujutro do 10 prepodne“, kaže Dejan Petrić, rukovodilac radne jedinice podizanja i održavanja zelenih površina u JKP „Čistoća i zelenilo“.


Prof. dr Rajko Hrvačević, internista-nefrolog (Poliklinika InterTim) 10. aprila 2017. 06:54\nDavaoci organa mogu biti živi genetski srodnici bolesnika, supružnici, ili se pak organ za transplantaciju dobija od osobe sa utvrđenom moždanom smrću (kadaverski davaoci).\nTransplantacija od živih, genetskih nesrodnih davaoca u našoj zemlji nije zakonski dozvoljena, izuzev međusupružničke transplantacije.\nPored genetske srodnosti ili supružničkog statusa, uslov da neko može biti davalac organa jeste da nema oboljenja koje se mogu preneti putem krvi (infekcije, maligne bolesti), da ima zdrave bubrege i da može biti podvrgnut operaciji u opštoj anesteziji.\nUkoliko bolesnik ima živog davaoca organa, onda se transplantacija može planirati u relativno kratkom vremenskom roku. U suprotnom, bolesnik se, uz prethodnu pretransplantacionu obradu koja utvrđuje njegovu sposobnost za ovu procedure, stavlja na zajedničku republičku listu čekanja za kadaverični organ koja se nalazi u Institutu za transfuziju Republike Srbije.\nNažalost, broj kadaveričnih organa u našoj zemlji je mali, pa je period čekanja za ovu vrstu transplantacije jako dug. Nadajmo se da će skorašnje pristupanje naše zemlje Evrotransplantu u znatnoj meri povećati broj organa za transplantaciju.


Izvor: MozzartSport.com, 28.Feb.2021, 17:37\nDramatičnu završnicu odigrao je Ajaks sa Lilom u revanšu šesnaestine finala Lige Evrope pre tri dana, a PSV to umalo iskoristio.\nBeskrvno su delovali gosti iz Amsterdama veći deo holandskog derbija u 24. kolu, ali su uspeli da ostanu neporaženi i sačuvaju šest bodova više, uz utakmicu manje u odnosu na domaćina iz Ajndhovena - 1:1.\nTrenutak odluke dogodio se u nadoknadi, kada je kapiten PSV-a Denzel Damfris rukom odbranio svoj gol posle gužve na centaršut >> Pročitaj celu vest na sajtu MozzartSport.com << Dušana Tadića iz kornera i šut Klasena. Sudija Deni Makeli pokazao je na belu tačku, a precizan sa nje bio kapiten Kopljanika i srpske reprezentacije.\nRazbesnelo je to Damfrisa, koji je i pre toga imao verbalne duele sa Tadićem, ali ovaj put umalo da je došlo i do frizičkog okršaja. Morali su saigrači da ih smiriju i posle gola, a i posle poslednjeg sudijskog zvižduka koji je usledio ubrzo potom.\nImali su sreće gosti na "Filips areni", jer nisu mnogo toga pokazali. Posebno treba da zahvale video-tehnologiji, koja im je pored, doduše očiglednog penala, omogućila i da bude poništen gol mladog Belgijanca Jordea Vertesena iz kontranapda u 78. minutu zbog nešto ranijeg igranja rukom.\nDugo je delovalo da će prelep gol Erana Zahavija iz slobodnjaka u 40. minutu biti i jedini, ali da ne bude tako, pobrinuo se Dušan Tadić.\nEREDIVIZIJA – 24. KOLO\nZvole – Herenven 4:1 (0:1)\n/Misiđan 52, Bujtink 70, Van Polen 89, Rejnders 90 - Van Bergen 27/\nUtreht - Emen 0:1 (0:1)\nDen Hag - RKC 0:0\nVitese - VVV Venlo 4:1 (1:1)\n/Openda 3, Bazoer 57, Tronstad 75, Broja 82 - Jakumakis 19pen/\nHerakles - Tvente 2:2 (1:1)\n/Azaui 6, Vlot 47 - Menig 13, Danilo 50/\nSparta - Viljem Drugi 0:2 (0:0)\n/Nuneli 67, Ndajišimije 78/\nGroningen - Fortuna 1:0 (0:0)\nPSV - Ajaks 1:1 (1:0)\n/Zahavi 40 - Tadić 90+2/\n14.30: (3,35) PSV (3,45) Ajaks (2,15)\n16.45: (1,98) AZ Alkmar (3,60) Fajenord (3,70)\nZahavijeva "lepotica" nije bila dovoljna domaćima...U derbiju 24. kola holandske Eredivizije PSV i Ajaks odigrali su nerešeno 1:1. Gol za bod Ajaksa postigao je Dušan Tadić koji je u finišu meča ušao u sukob sa Damfrisom...Eran Zahavi postigao je gol za vođstvo domaćih na ovom meču u 39. minutu...Golu...


CRTA: 46 preporuka za unapređenje kvaliteta rada Narodne skupštine - Dijalog.net\nNaslovna Civilno društvo CRTA: 46 preporuka za unapređenje kvaliteta rada Narodne skupštine\nBeograd, 19. jul 2019. – Sužavanje upotrebe hitnog postupka za usvajanje zakona, ograničenje prakse objedinjene raprave u plenumu i sprečavanje podnošenja gotovo istih amandmana.\nOvo su samo neke od preporuka sa kojima će organizacija CRTA izaći pred predsednicu Parlamenta.\nOrganizacija Crta predstavila je u Medija centru 46 preporuka koje se tiču kvaliteta rada u Skupštini, usvajanja budžeta, poslaničkih pitanja, javnog slušanja, nezavisnih institucija, odbora i radnih tela, godišnjeg programa Skupštine, informisanosti javnosti i izmena zakonodavnog okvira za rad Narodne skupštine.\nMeđu preporukama CRTE su i uvođenje roka za stavljanje svih dospelih predloga zakona na dnevni red, obezbeđivanje dvostrukog vremena za raspravu o budžetu i omogućavanje poslaničkih pitanja bilo kog dana tokom poslednje nedelje rada parlamenta u tekućem mesecu.\nDirektorka organizacije Vukosava Crnjanski naglasila je na konferenciji za novinare da „ovo nikako nije konačna lista preporuka“.\nOna je kazala da su preporuke nastale iz želje za platformom za dijalog da bi „prevazišli krizu u Narodnom parlamentu“.\n„Mi smo svedoci da je ozbiljna kriza u društvu kada pričamo o dijalogu. Ta kriza dijaloga se prelila na Parlament, svedoci smo da se ona sad nazad preliva u društvo i mi smo osetili potrebu, i odgovornost pre svega, da izađemo sa preporukama kao platformom za vraćanje dijaloga u Narodnu skupštinu“, ocenila je Crnjanski.\nKoordinatorka inicijative Otvoreni parlament Tara Tepavac navela je par ključnih nalaza iz njihovih skorijih analiza o radu Narodne skupštine, postupak izrade zakona i usvajanje zakona kao i same diskusije.\n„Od 2016. godine zaključno sa junom ove godine usvojen je 431 zakon, tokom 274 dana rada Narodne skupštine, a to govori da postoji veoma ograničena rasprava o samom sadržaju zakona„, ocenila je ona.\nOna je istakla da su u izradi preporuka pokušali da odgovore na dve vrste problema koje vide u radu parlamenta, jedni se tiču toga da neki mahanizmi nisu dovoljno precizirani i razvijeni, a drugi deo se odnosi na način na koji oni te mehanizme primenjuju.\nPrethodno Poema o Hercegovini: Nova knjiga Ratka Dangubića u izdanju Arhipelaga\nSledeće EU usporava planove Danske da izbaci iz upotrebe kola na fosilno gorivo\nTop Tags Društvo Evropska unija mediji konkurs OCD Evropska komisija Srbija i Evropska unija ljudska prava evropske integracije mladi lokalna samouprava Vlada Republike Srbije vladavina prava Civilno društvo istraživanje


UO BHN: Osuda političkih prijetnji Milorada Dodika portalu Klix.ba | BH novinari\nUO BHN: Osuda političkih prijetnji Milorada Dodika portalu Klix.ba\nSarajevo, 27.02.2020.- Upravni odbor Udruženja/udruge BH novinari i Linija za pomoć novinarima osuđuje uvredljive izjave člana Predsjedništva Bosne i Hercegovine Milorada Dodika o portalu Klix iz Sarajeva. Na posebnom zasjedanju Narodne Skupštine Republike Srpske u srijedu u Banjaluci, gospodin Dodik je Klix nazvao „neprijateljskim medijem“ za Republiku Srpsku, čime je zloupotrijebio skupštinsku govornicu za obračun sa ovim medijem i njegovim novinarima.\nUO BH novinara smatra nedopustivim uplitanje Milorada Dodika u rad novinara Klixa, uključujući i širenje neistina i neprijmjerenih kvalifikacija o ovom, ali i svim drugim medijima koji kritički izvještavaju o radu institucija ili pojedinaca iz RS. Takvi mediji i novinari su konstantno meta političkih napada, prijetnji, klevetničkih i primitivnih kvalifikacija Milorada Dodika i drugih zvaničnika RS, proglašavaju ih “neprijateljima RS”, a ne prezaju ni od slanja policije u medijske redakcije. Podsjećamo, u decembru 2014. u redakciju Klixa u Sarajevu upala je policija Republike Srpske, pomognuta policajcina Kantona Sarajevo, samo zbog toga što je Klix objavio audio snimak nezakonite “kupovine” poslanika i njihovih glasova u tadašnjem sazivu NS RS.\nUO BH novinara rezolutno zahtijeva od Milorada Dodika da prestane sa nasiljem nad medijima, te da svoj odnos prema medijima i novinarima uskladi sa demokratskim vrijednostima i medijskim slobodama, koje uključuju slobodu kritike javnih zvaničnika, poštivanje normi pristojne komunikacije i uvažavanje uloge medija u društvu.\nU posljednjih nekoliko godina, Linija za pomoć novinarima je zabilježila najmanje 20 napada i prijetnji Milorada Dodika novinarima i medijima iz cijele BiH, sa posebnim fokusom na BNTV, FTV, BHRT, Oslobodjenje, novinsku agenciju Beta, itd. Zbog učestalosti napada, njihovog paranoičnog ponavljanja i brutalnosti, BH novinari će zatražiti od Evropske Federacije novinara, Vijeća Evrope i Ureda OSCE za slobodu medija posebne reakcije i intervencije za zaštiti slobode izražavanja i sigurnosti novinara u cijeloj BiH, a posebno u entitetu Republika Srpska.


Apple tvrdi da ranjivosti u Mail aplikaciji ne predstavljaju 'neposredni rizik' za korisnike\nPočetnaVestiSoftware/WebiOSApple tvrdi da ranjivosti u Mail aplikaciji ne predstavljaju 'neposredni rizik' za korisnike\n24.04.2020 15:52 | 0 Software/Web\nApple je odlučio da minimizuje nedavni izveštaj o opasnosti Mail malware-a, koji je nedavno objavila sigurnosna kompanija ZecOps, navodi se u tvitu analitičara Renea Ritchija.\nPrema navodima kompanije ZecOps, aplikacija ima zero-day malware što napadačima omogućava da zaraze iOS uređaj čak ukoliko ne kliknete na linkove ili preduzmete druge radnje. ZecOps je istakao i da ima dokaze da su napadači pokušavali da iskoriste propust tokom najmanje dve godine, a pomenuto je i šest ili više potencijalnih meta širom sveta.\nPogledajte još: Apple Mail za iPhone i iPad je mogao biti podložan malware napadima\nMeđutim, Apple je istakao da su problemi koje je otkrio ZecOps "nedovoljni sami po sebi da bi zaobišli bezbednost i zaštitu iPhone i iPad uređaja, i da nisu pronađeni dolazi da su upotrebljavani protiv korisnika". Apple je dodao da "ovi problemi ne predstavljaju neposredan rizik za korisnike, te da će potencijalni problemi biće razrešeni uskoro preko ažuriranja softvera".\nZecOps je prvobitno istakao da je svoje dokaze pronašao preko digitalnih tragova koji su zaostali u iOS-u, dodajući da ne može dobiti dokaza u obliku poruka jer su one izbrisane sa mobilnih telefona. U odgovoru na Appleovu izjavu, kompanija je ponovila svoj stav da je uočila "dokaze u realnom radu" za ranjivost i da će, kada ažuriranje bude isporučeno korisnicima, objaviti više informacija i POC (dokaz koncepta) kako bi razjasnila svoje prvobitne nalaze.\nS druge strane, iako Apple sada ističe da uočene ranjivosti nisu bile iskorišćavane u realnom svetu, one su očigledno bile dovoljno ozbiljne da kompanija mora da objavi zakrpu za njih.\nRealme X3 SuperZoom sertifikat za Bluetooth SIG sugeriše period objave telefona\nWiFi 6E je ozvaničen i omogućava nelicencirano korišćenje 6GHz opsega